PRITARTA

Vilniaus miesto savivaldybės

administracijos direktoriaus

2017 m. rugpjūčio 28 d.

įsakymu Nr. 30-2109

PATVIRTINTA

Vilniaus lopšelio-darželio „Žuvėdra“

direktoriaus 2017 m. spalio 24 d.

įsakymu Nr. V-32

**VILNIAUS LOPŠELIO – DARŽELIO**

**„ŽUVĖDRA“**

**IKIMOKYKLINIO UGDYMO PROGRAMA**



**„ANT VAIKYSTĖS SPARNŲ“**

Vilnius

2017 m.

**TURINYS**

1. BENDROSIOS NUOSTATOS.......................................................................................................2

Vaikai ir jų poreikiai; tėvų lūkesčiai bei bendruomenės poreikiai; pedagogai ir jų pasirengimas; įstaigos savitumas; regiono savitumas; teisės dokumentai; filosofinis požiūris į vaiką, jo ugdymą

2. IKIMOKYKLINIO UGDYMO PRINCIPAI7

[3. TIKSLAI IR UŽDAVINIAI](#_Toc124511511) 9

[4. UGDYMO TURINYS METODAI IR РRIЕМОNĖS](#_Toc124511512) 9

5. VAIKŲ UGDYMOSI KRYPTYS....................................................................................................14

PAŽINIMO UGDYMAS(IS).....................................................................................................................14

KALBOS IR KOMUNIKAVIMO UGDYMAS(IS)..................................................................................18

MENINIS UGDYMASIS...........................................................................................................................21

SOCIALINIS IR EMOCINIS UGDYMASIS............................................................................................30

Į VISAS UGDYMOSI KRYPTIS INTEGRUOJAMOS UGDYMO (SI) SRITYS (PASIEKIMAI)........34

[5. UGDYMO PASIEKIMAI IR JŲ VERTINIMAS](#_Toc124511513) 42

6. [NAUDOTI ŠALTINIAI, LITERATŪRa](#_Toc124511514) 44

1. **BENDROSIOS NUOSTATOS**

**Duomenys apie švietimo įstaigą**

**Švietimo tiekėjo pavadinimas:** Viliaus lopšelis – darželis“ „Žuvėdra.

**Trumpasis pavadinimas:** Lopšelis-darželis „Žuvėdra“

**Teisinė forma:** Vilniaus miesto savivaldybės biudžetinė įstaiga

**Grupė:** Neformaliojo švietimo, Ikimokyklinio ugdymo mokykla

**Veiklos pradžia:** 1962 m. lapkričio mėn. 1 d.

**Teikiamos paslaugos:** ikimokyklinis ir priešmokyklinis ugdymas

**Ugdymo(si) kalba:** lietuvių, lenkų, rusų

**Ugdymo(si) forma:** dieninė

**Įstaigos kodas:** 190017648

**Adresas:** Parko g., 8 а, LT-11201 Vilnius.

Tel.: 8 52 67 36 43, 8 52 67 36 53

Interneto svetainės adresas: [www.vilniauszuvedra.lt](http://www.vilniauszuvedra.lt)

El. paštas: [rastine@zuvedra.vilnius.lm.lt](mailto:rastine@zuvedra.vilnius.lm.lt)

Lopšelyje - darželyje veikia 6 grupės: 2 ankstyvojo (vaikai iki 3 m), 2 ikimokyklinio (3–5 m. vaikai). ir 2 priešmokyklinio (5–6/7 m. vaikai). amžiaus vаikų grupės.

**Vaikai ir jų poreikiai:**

Programa orientuota į vaiko poreikių tenkinimą. Vaiko poreikis turėti geras socialines, edukacines vystymosi sąlygas yra vienas pagrindinių ir su vaiko amžiumi nesikeičiančių interesų. Atsižvelgiant į individualius, specialiuosius poreikius, siekiame tenkinti pagrindinius vaiko poreikius: saugumo, aktyvumo, žaidimo, bendravimo, bendradarbiavimo, pažinimo, saviraiškos.

***Poreikis jaustis saugiai.*** Vaikas gali jaustis saugus, pradžioje būdamas suaugusiųjų globoje, palaipsniui ir pats mokosi saugoti save.

***Poreikis judėti.*** Vaikas nuolat juda, bėgioja, sportuoja, laipioja judėjimui, aktyviai veiklai skirtose zonose, mankštos kambaryje, lauko aikštelėse.

***Poreikis žaisti.*** Kiekviena vaikas turi galimybę žaisti su jam patinkančiais žaislais, pasirinkti žaidimo vietą, draugus. Žaisdamas jis išreiškia savo socialinę patirtį, bendrauja.

***Poreikis bendrauti.*** Vaikas nori būti gerbiamas, kitų pripažintas, kaip turintis savitų gabumų, vertingų savybių, išlikti savitu, skirtingu nuo kitų.

***Poreikis patenkinti savo smalsumą.*** Tenkindamas savo smalsumą, vaikas kaupia žinias, tikslina turimus daiktų vaizdiniu, veikia aplinkoje su įvairiais daiktais, kartu plečia savo žodyną. Vaikas nori viską paliesti, pajausti todėl, kad jo saviti mokymosi metodai.

***Poreikis būti savarankiškam.*** Vaikas nori pats savarankiškai valgyti, rengtis, pasirinkti veiklą, priemones, žaislus.

***Poreikis produktyviai ir kūrybingai veiklai.*** Šiuolaikinėje žinių ir technologijų visuomenėje augantis vaikas domisi, nori žaisti kompiuterinius ir kt. žaidimus. Vaikas beveik visada nori ką nors veikti: piešti, lipdyti, konstruoti. Tam, kad vaikas nuolat galėtų įgyvendinti savo sumanymus, jam sudaromos palankios sąlygos tai atlikti, sukuriant lanksčią ir mobilią ugdymosi aplinką.

**Pedagogai ir jų pasirengimas:**

Visi ugdytojai (priešmokyklinio ugdymo pedagogai, auklėtojos, muzikos pedagogas,) kvalifikuoti, turi aukštąjį arba aukštesnįjį išsilavinimą. Kvalifikuoti pedagogai stengiasi pažinti kiekvieno vaiko individualybę, parinkti ir taikyti tinkamas ugdymo strategijas. Geba sukurti grupėje psichologiškai saugią aplinką, mato vaikų ugdymo perspektyvą, geba profesionaliai organizuoti ugdymo ir ugdymosi procesą, palaikyti ir stiprinti vaiko galias, tinkamai vertinti jo pasiekimus bei daromą pažangą. Pedagogai domisi naujovėmis, nuolat tobulina savo kvalifikaciją. Jų kvalifikacija ir žinios laiduoja kokybišką vaiko ugdymą. Muzikinius vaikų gebėjimus ugdo meninio ugdymo mokytojas. Lopšelio-darželio pedagogai turi nemažą ugdymo vaidyba patirtį Problemas geba spręsti projektiniu metodu. Pedagogai glaudžiai bendradarbiauja tarpusavyje: integruoja veiklas (muzika ir dailė; dailė ir vaidyba; kalba ir dailė; muzika ir kalba ir kt.); rengia projektus.

Pedagogai inicijuoja, organizuoja ir dalyvauja mikrorajono, Viliaus miesto ir respublikos mastu organizuojamuose renginiuose bei rajono ikimokyklinių įstaigų metodinių burelių „Vilnis“ veikloje (akcijos, parodos, konkursai, šventės, projektai).

**Įstaigos savitumas:**

Lopšelis-darželis įsteigtas 1962 spalio 31 d. Ugdymo centre prioritetas - vaikas. Ugdymo procese aktyviai taikomi įvairiausi ugdymo metodai ir būdai. Mūsų darželyje puoselėjamas kiekvieno vaiko individualumas, savitumas, originalumas, pasitikėjimas savo jėgomis. Skatinama kiekvieno vaiko kūrybinė raiška. Kiekviena grupė – atvira, savita, turinti savo originalų stilių, pavadinimą, tradicijas. Vaikai renkasi veiklą pagal interesus ir poreikius. Ugdymas orientuotas į vaiką garantuoja kiekvieno vaiko gebėjimų ugdimąsi. Įstaigoje ugdomi nuo 1,5 m. iki mokyklinio amžiaus vaikai (lopšelis – darželis). Lopšelis – darželis „Žuvėdra“ bendro tipo ikimokyklinė ugdymo įstaiga, vaikų grupės komplektuojamos atsižvelgiant į vaikų amžiaus tarpsnius.

Įstaiga turtinga įvairiais renginiais vaikams ir jų tėveliams. Aktyviai dalyvauja Naujosios Vilnios kultūros centro organizuojamuose renginiuose: Kalėdinė рrаkаrtėlių paroda; Vаikų tеаtrų festivalis „Mažoji scena“; Regioninis vаikų mеnо ir аmаtų festivalis „Vieversėlis“ ir t.t. Taip pat dalyvaujame ir miesto organizuojamuose renginiuose: Vilniaus miesto ikimоkуklinių įstаigų metodinė taryba; Festivalis - slаvų kultūros ir rašybos „Slavianskij venok“; Festivalis - dainuoja vаikų darželis „Rozspiewane przedszkola“; Švenčiamos tradicinės ir kalendorinės šventės, vаikų gimtadieniai.

Teigiami įstaigos bruožai: iniciatyvūs, kūrybingi, kompetentingi ir kvalifikuoti pedagogai; artimi kontaktai su ugdytinių tėvais, geri, šilti ir supratingi bendruomenės narių santykiai.

**Regiono savitumas:**

Vilniaus lopšelis – darželis „ Žuvėdra“ įsikūręs Naujosios Vilnios mikrorajone, kur daug žalių plotų ( yra Pavilnio parkas, Barsukynės miškas, Ąžuolijos miško parkas, Žaliakalnio parkas). Pietuose ir šiaurės rytuose – kolektyviniai sodai. Už keliolikos metrų nuo mūsų matosi Vilnelės krantai. Šalia yra Naujosios Vilnios kultūros centras, Pavilnio parke įsikūręs Lietuvos Jaunųjų Gamtininkų centras. Naujos Vilnios mikrorajone gyvena įvairių tautybių ir tikėjimo žmonės. Yra įsikūrusios kelios bažnyčios ir cerkvė. Per Naująją Vilnią praeina geležinkelio kelias, prie geležinkelio stoties yra represijos aukų paminklas.

**Tėvų lūkesčiai bei bendruomenės poreikiai:**

Kaip rodo įstaigą lankančių tėvų apklausa, tėvai aktyviai remia ir palaiko įstaigos ugdymo kryptį. Jie pageidauja, kad vaikai, lankantys šią įstaigą ir praleidžiantys joje didžiausią dalį dienos, būtų ugdomi įvairiapusiškai, t.y., tiek būtų ugdomi jų meniniai gebėjimai, tiek ir kitos, sėkmingai vaiko tolimesnei veiklai vyresniame amžiuje būtinos socialinė, komunikavimo, pažintinė, sveikatos saugojimo kompetencijos. Tėvai tikisi, jog mūsų ikimokyklinio ugdymo įstaiga bendradarbiaus ugdant vaikų sveiko gyvenimo, pakantaus kitiems žmonėms bendravimo įgūdžius.

Pliuralistinės visuomenės kintantys poreikiai, šiuolaikinio švietimo politikos vyraujantys prioritetai ( kokybė, efektyvumas ir socialinis teisingumas ) orientuoja į kokybiško ugdymo įstaigas, kurioms būdingos programos, pritaikytos klientų poreikiams ir atitinkančios jų lygį. Iškyla reikmė padėti ikimokyklinio ugdymo pedagogams perprasti šias švietimo politikos nuostatas ir imtis ugdymo programų, atliepiančių turinio modernizavimo nūdienos aktualijas, rengimo. Ugdymo įstaiga tenkina mikrorajono gyventojų poreikius, siekia ugdymo tobulinimo, pritaiko veiklos programas atitinkančias kintantiems šeimos ir visuomenės poreikius.

**Požiūris į vaiką ir jo ugdymą**

Vaikas – dėmesio centre. Ikimokykliniai metai yra be galo svarbūs tolimesnei vaiko asmenybės raidai. Šiame amžiuje susiformuoja vaiko asmenybės pamatai, t.y. formuojasi vertybių sistema, charakterio bruožai, atsiskleidžia vaiko gebėjimai ir polinkiai. Vaiko ugdymasis ir vystamasis didele dalimi priklauso nuo šeimos, joje puoselėjamų vertybių, kurias vaikas natūraliai perima. Tačiau ne mažesnę įtaką vaiko raidai turi ir ugdymo įstaiga, bei socialinė aplinka, kurioje auga vaikas. Siekiant darnaus vaiko ugdymosi labai svarbu, jog visos šios vaiko ugdyme dalyvaujančios grandys suprastų jo poreikius ir sudarytų sąlygas kiekvienam vaikui pagal jo galias įgyti žinių, išsiugdyti gebėjimus ir nuostatas, reikalingas tolimesniam gyvenimui. Užtikrinama vaiko teisė į ugdymąsi per žaidimą, aktyvų bendravimą, pripažįstant jo nuomonę ir teisę rinktis.

**Teisės dokumentai:**

1. ***Jungtinių tautų vaiko teisių konvencija, ratifikuota 1995 m. liepos 3 d. Lietuvos respublikos* *įstatymu Nr. I – 983.*** Lopšelis-darželis, organizuodamas ugdymą, stengiasi suteikti šeimai, kaip pagrindinei visuomenės ląstelei, pagalbą auginant vaiką. Be to, siekiame sudaryti sąlygas vaikui, sugebančiam suformuluoti savo pažiūras, laisvai reikšti savo nuomonę visais jį liečiančiais klausimais. Vaiko pažiūroms taip pat skiriame ypatingą dėmesį. Kaip teigiama šio dokumento 16 straipsnyje ,,Nė vienas vaikas neturi patirti savavališko ar neteisėto kišimosi į jo <...> asmeninį gyvenimą“, lopšelyje-darželyje akcentuojame konfidencialumo svarbą bendraujant su vaiku ir jo artimaisiais.
2. ***Vaiko gerovės valstybės politikos strategija*, *patvirtinta Lietuvos Respublikos vyriausybės* 2005 *m. nutarimu Nr. 184*.** Lopšelis-darželis, kaip nurodoma ir šiame dokumente, siekia užtikrinti vaiko teisę veikti, išreikšti savo nuomonę ir daryti įtaką sprendimams, susijusiems su jo gerove. Mes rūpinamės, kad vaikams trumpai atsiskyrus nuo tėvų, būtų lopšelyje-darželyje gera ir saugu. Stengiamės, kad būtų patenkinti ir visi svarbiausi vaiko poreikiai.
3. ***Ikimokyklinio amžiaus vaikų pasiekimų aprašas, patvirtintas Lietuvos Respublikos švietimo ir mokslo ministerijos 2014 m.***, kuris padeda ikimokyklinio ugdymo auklėtojams ir kitiems ugdytojams atpažinti vaikų ugdymosi pasiekimus ir poreikius, padeda tikslingai rengti ir atnaujinti įstaigos ikimokyklinio ugdymo programą, padeda įgyvendinti ugdymo turinį, jį pritaikant kiekvienam vaikui ir vaikų grupei, leidžia stebėti ir fiksuoti vaikų pažangą ir tikslingai ugdyti kiekvieną vaiką.
4. ***Bendrojo ugdymo dalykų vadovėlių ir mokymo priemonių atitikties teisės aktams įvertinimo ir aprūpinimo jais tvarkos aprašas, patvirtintas Lietuvos Respublikos švietimo ir mokslo ministro 2011 m. lapkričio 30 d. įsakymu Nr. V-2310.*** Vadovaujantis 14 punktu direktorė, suderinusi su mokyklos taryba, priima sprendimus dėl vadovėlių ir kitų mokymo priemonių įsigijimo; 16 punktu: už mokinio krepšelio lėšas perka priemonių, kurios ikimokyklinio ugdymo programoje numatytos kaip ugdymo turiniui įgyvendinti reikalingos priemonės.
5. ***Švietimo aprūpinimo standartai, patvirtinti Lietuvos Respublikos švietimo ir mokslo ministro*** ***2011 m. gruodžio 12 d. įsakymu Nr. V-2368***, kuriais vadovaujantis kuriame ir turtiname materialiąją mokyklos aplinką, tinkamą siekti ikimokyklinio, priešmokyklinio, ugdymo programose numatytų tikslų. Standartuose parengtos rekomendacijos, padedančios kurti ir atnaujinti mokymo aplinką: 13. Mokymo priemonės, reikalingos programose apibrėžtam ugdymo turiniui įgyvendinti: 13.3. Daiktai, medžiagos ir įranga (programose apibrėžtam ugdymo turiniui įgyvendinti reikalingos darbo, kūrybos, vaizdinės priemonės, kompiuteriai, kompiuterių įranga, žaislai ir kita), kurie užtikrina kokybišką ugdymą, skatina mokinius pačius aktyviai veikti – kurti, tyrinėti, eksperimentuoti, atrasti ir taip tobulinti savo praktinius gebėjimus, užduotis atlikti kūrybiškai. 13.4. Ikimokyklinio ugdymo priemonės, kurios padeda plėtoti ikimokyklinio amžiaus vaikų fizines, socialines-emocines, pažintines, kūrybines galias. 13.6. Specialiosios mokymo priemonės (vaizdinės, techninės, demonstracinės, skaitmeninės mokymo priemonės, žaislai, daiktai, medžiagos, literatūra ir pratybų sąsiuviniai), parengtos ar pritaikytos mokiniams, turintiems specialiųjų ugdymosi poreikių, kurios padeda plėtoti mokinių žinias ir gebėjimus, ugdytis mokymuisi reikalingą kompetenciją, įgyti socialinių ir kasdienio gyvenimo įgūdžių. 14. Ikimokyklinio ugdymo turinio programoms įgyvendinti reikalingos priemonės numatomos programose, parengtose pagal Ikimokyklinio ugdymo programų kriterijų aprašą, patvirtintą Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 (Žin., 2005, Nr. 52-1752; 2011, Nr. 71-3448).

**II. IKIMOKYKLINIO UGDYMO PRINCIPAI**

Planuodamas ugdymo turinį, metodus, parinkdamas priemones, kurdamas ugdymo aplinką, organizuodamas ugdymo procesą, numatydamas pedagoginės sąveikos būdus, bendradarbiavimo su tėvais (globėjais), vietos bendruomene ir socialiniais partneriais formas, lopšelis-darželis vadovaujasi šiais principais:

**Integralumo principas:**

Padeda pedagogui rasti daug bendrų sąlyčio taškų, kurie ugdymo turinį suvienija į visumą, paverčia bendru darbu. Šis principas padeda ugdyti vaiką visapusiškai, puoselėti jo asmenybę, plėtoti emocines ir pažinimo sritis, vertybines nuostatas, mokyti bendrauti ir bendradarbiauti. Čia ugdytinis išmoksta analizuoti savo veiksmus, pamatuoti galimybes, imasi savikūros, tinkamai pasirengia netikėtumams. Vaiko ugdymas pirmiausiai paremtas vaiko globa ir saugumo jausmo užtikrinimo plėtote per visas ugdymo sritis. Siekiama socialinio, psichinio ir fizinio ugdymo darnos vaiko pažinimo apie besiformuojančio vaizdo pasaulio vientisumą.

**Individualumo principas:**

Atsižvelgti į kiekvieno vaiko kultūrinę ir socialinę patirtį, individualias galimybes siekti savojo „aš“ suvokimo ir išsiskyrimo iš aplinkos. Būtina pažinti vaiką, atsižvelgti į kiekvieno vaiko galias, nes kiekvienas vaikas auga savo tempu, turi savo patirtį, individualius pasaulio pažinimo būdus, savo gyvenimo ritmą. Pedagogas, šiuo atveju, turi turėti gebėjimą gyventi nubrėžtuose darželio rėmuose ir būti labai atidus: čia darantis įtaką vaikui, čia atsitraukiantis nuo jo, o kartais įkvepiantis arba nematomai vadovaujantis ir leidžiantis pasireikšti vaikui tuo pačiu metu. Individualus ir ugdymo grupelėse būdas, t.y. pagal veiklos kompetencijas, pagal grupės individualumą.

**Demokratiškumo principas:**

Atviri santykiai, pagarba ir dialogas tarp visų bendruomenės narių. Galimybė rinktis, asmeninis aktyvumas, pakantumas skirtingumas ir bendrumo jausmas. Įkvėpimas, vaikui duodamas atsakas, poreikių tenkinimas, sugebėjimas argumentuoti ir atsakomybė.

Vadovavimais demokratiškumo principu yra bendro ugdymo(si) proceso kūrėjų (vaikų, pedagogų, tėvų ir kitų bendruomenės narių) gyvenimo būdas, per kuriuos identifikuojami poreikiai.

**Tautiškumo principas:**

Ugdyti busimąjį tautos kultūros tesėją, saugotoją ir kūrėją. Svarbus yra tėvų vaidmuo, perduodant gerąją šeimos tradicijų, papročių patirtį. Panaudoti gimtosios kalbos, literatūros, tautos istorijos, piešimo ir muzikos, fizinio ugdymo išgales – intuityviai derinti kasdieninį gyvenimą ir tradicinę liaudės kultūrą.

**Tęstinumo principas:**

Vaiko gyvenimas grupėje – tąsa šeimos gyvenimo arba gyvenimo ankstyvojo ugdymo grupėje. Čia kuriama namų aplinka, švenčiamos tos pačios šventės, kalbama apie tuos darbus, kurios dirba jų tėvai, šeimos nariai. Svarbu yra palengvinti vaiko adaptaciją naujoje aplinkoje, pereinant iš lopšelio į darželį ir iš darželio į priešmokyklinę grupę (pasikeičia draugai, ugdytojai)

**III. TIKSLAS IR UŽDAVINIAI**

**Tikslas** - Atsižvelgiant į vaiko prigimtines galias, jo individualią patirtį, vadovaujantis raidos dėsningumas, padėti vaikui ugdytis savarankiškumo, tinkamo bendravo su kitais, pasitikėjimo savimi, kūrybiškumo ir mokėjimo mokytis bei sveiko gyvenimo pradmenis.

**Uždaviniai:**

Siekti, kad vaikas:

Visais savo pojūčiais tyrinės supantį pasaulį plėtos savo fizines, intelektines ir kūrybines galias.

Aktyviai judės, lavins smulkiuosius ir stambiuosius kūno raumenis; mokysis saugaus elgesio įvairioje aplinkoje.

Mokysis bendrauti taisyklinga kalba, tinkamai bendraus su bendraamžiais ir suaugusiais;

Ugdysis socialinius įgūdžius, gebėjimą bendradarbiauti, planuos, spręs problemas;

Pratintis laikytis elementarios asmens higienos, ugdysis savarankiškumą ir sveikos gyvensenos pradmenis;

Sieks mylėti ir tausoti gamtą;

Drąsiai ir savitai reikš savo išgyvenimus ir įspūdžius įvairiomis meninės raiškos priemonėmis (daile, muzika, šokiu, vaidyba)

**IV. UGDYMO TURINYS, METODAI, PRIEMONĖS**

Ugdymo turiniu siekiama atskleisti vaikui žinių pasaulį, vystyti jo įvairius gebėjimus bei įgūdžius ir formuoti vertybines nuostatas.

Formuojamos vertybės: gailestis ir atjauta, bendradarbiavimas, drąsa, kantrybė, dora, paslaugumas, humoras, savarankiškumas, pagarba ir pasitikėjimas, atsakomybė, kūrybiškumas, tolerancija. Savo tautos kultūros suvokimas taip pat vertybė, todėl ugdymo turinyje išskiriamos tam tikros svarbios tautai datos, šventės ir kt.

Ugdymo metodai parenkami taip, kad atitiktų vaikų amžių ir galimybes, individualius ugdymo(si) poreikius. Planuojant ugdomąją veiklą, pedagogai ir specialistai kūrybingai naudojasi mokykloje sukaupta metodine medžiaga ir įvairiomis priemonėmis.

**Ugdymo metodai.**

* Pagrindinis ugdymo metodas – žaidimas. Žaidžiant ugdomi visi vaikų gebėjimai. Jis skatina vaikų pozityvias emocijas, padeda formuotis kalbiniams įgūdžiams, natūraliai sukoncentruoja dėmesį į ugdomąją veiklą.
* Vaizdinis metodas – demonstravimas, stebėjimas – nukreiptas į vaizdinį formavimą apie vaikus supančią aplinką, jos reiškinius.
* Praktinis metodas – vaikų darbai, praktinė veikla, tyrinėjimai, stebėjimai, eksperimentavimai.
* Žodinis metodas – pokalbis, pasakojimas, aptarimas, diskusija – suteikia galimybę perduoti ar gauti informaciją, natūraliai bendrauti.
* Kūrybinis metodas – sudarantis sąlygas vaikams kelti ir įgyvendinti savo idėjas.
* Pažintinės – edukacinės ekskursijos, išvykos – padeda pažinti ir suprasti supančią aplinką.
* Sportinės veiklos metodai – estafetės, varžybos, komandiniai žaidimai, fiziniai pratimai.
* IKT taikymas – praktiniai užsiėmimai prie interaktyvios lentos, vaizdo medžiagos stebėjimas ir analizavimas multimedijos pagalba, kompiuteriniai žaidimai.

Organizuojant ugdymo procesą taikomi aktyvūs netradiciniai ugdymo(si) metodai – viktorinos, konkursai – žinių patikrinimas su įvairiausiomis pertraukėlėmis; situacinis – spontaniškasis ugdymo metodas – ugdymui panaudojamas netikėtai susidariusios situacijos ir kt.

Siekiamybė, kad mokymo **priemonės**:

* tenkintų vaiko poreikį žaisti, bendrauti, judėti;
* skatintų norą puoselėti ir saugoti savo ir kitų sveikatą;
* skatintų vaiko savarankiškumą, saviraišką, kūrybingumą, meninių gebėjimų ugdymą(si).

**Priemonių grupės.**

* Aplinkos kūrimas - pedagogai kartu su vaikais ir jų tėvais, bendruomenės , kuria jaukią, patogią, vaikų amžių ir poreikius atitinkančią bei įvairiapusį ugdymą skatinančią aplinką. Siekiama, kad aplinka skatintų vaiko poreikį judėti, veikti, pažinti, kurtų jaukumą, būtų funkcionali.
* Mokymo priemonės (daiktai, žaislai, knygos, įvairios medžiagos ir kt.) – pedagogai siekia, kad mokymo priemonės atitiktų vaikų amžių, individualius esamus gebėjimus, žadintų norą pažinti, lavintų loginį mąstymą, aktyvų kūrybingumą, norą žaisti drauge.
* Pažintinės - edukacinės išvykos, renginiai, akcijos, popietės, tradicinės šventės – vaikų veikla, papildanti ugdymo turinį.

Įstaigoje vaiko ugdymas nukreiptas į vaiko poreikius: žaisti, kurti, tyrinėti, judėti bei tenkinti individualius vaiko poreikius. Vaikas veikdamas tai, kas jam įdomu, bendraudamas su bendraamžiais ir suaugusiais, įgyja socialinių, pažintinių, meninių gebėjimų, tampa fiziškai ir emociškai brandesnis, labiau savimi pasitikintis, laisvesnis, kūrybiškesnis, įdomesnis draugams.

Kadangi nėra patvirtinto ikimokyklinio amžiaus vaikų brandos standarto, ugdymo turinys sudarytas atsižvelgiant į ikimokyklinio amžiaus vaikų pasiekimų aprašo rekomendacijas („Ikimokyklinio ir priešmokyklinio ugdymo plėtra“ (2013), Nr. VP1-2.3-ŠMM-03-V-02-001).

Ikimokyklinės programos turinyje išskirtos penkios vaikų ugdymosi kryptys (pav. 1)

**1 pav. Vaikų ugdymosi kryptys.**

1. pažinimo ugdymasis;

2. kalbos ir komunikavimo ugdymasis;

3. meninis ugdymasis;

4. fizinis ugdymasis;

5. emocinis ir socialinis ugdymasis.

5-ios vaiko ugdymosi kryptys sudarytos iš 19 - os vaiko pasiekimų sričių, kurios aprašytos ikimokyklinio amžiaus vaikų pasiekimų aprašo rekomendacijose.Ugdymoturinyje, trumpuose aprašymuose, atskleidžiamos svarbiausios vaiko ugdymosi krypčių ir pasiekimų sričių charakteristikos. Atsižvelgiant į vaiko amžių, kiekvienoje pasiekimų srityje numatyti ugdymosi sėkmei aktualiausi gebėjimai ir pateikti vaikų veiksenų pavyzdžiai.

Ikimokyklinės programos vaikų ugdymo turinyje išskiriami vaiko gebėjimai, kuriuos turėtų įgyti 2–3 m. vaikas (ankstyvasis amžius) ir 4–6 m. vaikas (ikimokyklinis amžius). Taip pat programoje išskirti brandesnių vaikų ugdymosi gebėjimai ir kiti vaikų pasiekimai, kurie

integruojami į visas ugdymosi sritis. Išskirti gebėjimai padės pedagogams įvertinti individualią vaikų pažangą.

Vaikų pasiekimų sričių tęstinumą garantuoja Priešmokyklinio ugdymo ir ugdymosi programa, kurioje numatomas vaiko ugdymas pagal penkias kompetencijas: socialinė, pažinimo, komunikavimo, sveikatos saugojimo, meninė. (pav. 2.)

**2 pav. Vaiko pasiekimų sričių apjungimas pagal kompetencijas.**



***Ugdomosios veiklos planavimas****.*

Įstaigoje taikomas struktūrizuotas vaikų ugdomosios veiklos planavimas, kuris atspindi vaikų veiklos tikslą, uždavinius:

individualioje vaiko veikloje;

veikloje grupelėmis (statybiniai, siužetiniai, vaidmeniniai žaidimai, pažintinė/tiriamoji/meninė veikla);

veikloje visai grupei (Ryto ratas, naudojama literatūra, žaidimai lauke, išvykos/ekskursijos);

užgrupinėję veikloje (muzika, kūno kultūra);

bendradarbiavime su šeima.

Kiekvienas ugdomosios veiklos planas pedagogo apmąstomas ir reflektuojamas, numatant tolimesnes veiklos veikimo kryptis.

**Vaikų ugdymosi kryptys**

***PAŽINIMO UGDYMAS(IS)***

Ikimokyklinio amžiaus vaikui būdingas smalsumas, noras išbandyti, paliesti. Vaikas nuo paprastų klausimų „kas čia?“ pereina prie „kodėl?“, „kaip?“. Vaiko pažinimas prasideda nuo savęs, artimų žmonių, jį supančios daiktinės ir gamtinės aplinkos pažinimo. Skatinant vaiką tyrinėti aplinką, sudaromos sąlygos vaiko loginio mąstymo, atminties, vaizduotės lavinimui. Ikimokykliniame amžiuje pagrindinis vaiko pasaulio pažinimo metodas –žaidimas. Aplinkos pažinimas Ikimokykliniame amžiuje aplinkos pažinimas - tai vaiko savęs pažinimas (savo kūno; jausmų ir svajonių pasaulis; savo gebėjimai; ryšiai su kitais žmonėmis), įgytas supratimas apie įvairias pasaulio sritis – artimiausią daiktinę, socialinę ir kultūrinę namų bei grupės aplinką (daiktus, žmones, jų gyvenimo būdą, kultūros reiškinius, techniką ir technologijas), gimtinę, Tėvynę; gamtą (gyvybę, gamtos objektus ir reiškinius, dangaus kūnus), žemę, jos paviršių, laiko tėkmę. Ypatingas dėmesys skiriamas, kad vaikas tobulintų jau turimus aplinkos pažinimo būdus ir išbandytų naujus.

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Atpažįsta ir įvardina artimiausios aplinkos daiktus.   Orientuojasi savo grupės  aplinkoje.   Žino savo, šeimos narių vardus. |  Išvardina gyvenamosios vietos objektus.   Pastebi pasikeitimu savo aplinkoje.   Pastebi ir pasako pagrindinius augalų ir gyvūnų požymius.  Atpažįsta ir įvardija artimiausios aplinkos gyvūnus, augalus. |  Pasakoja apie savo šeimą.   Orientuojasi darželio aplinkoje.   Įvardija kelis gimto miesto  objektus (miesto ar darželio pavadinimą, gyvenamą gatvę ar pan.).   Atpažįsta ir įvardija naminius, kai kuriuos laukinius gyvūnus, nusako jų gyvenimo skirtumus.   Skiria daržoves, vaisius, uogas ir nusako panaudojimo maistui būdus.   Domisi gamtos reiškiniais, kurių negali pamatyti.   Moka stebėti ir prižiūrėti kambarinių augalų augimą. |  Žino svarbią asmeninę informaciją.   Domisi suaugusio žmogaus gyvenimu, jo darbais.   Žino tradicines šventes.   Žino savo šalies ir sostinės pavadinimą.   Atranda ir mokosi naudotis buities prietaisais, skaitmeninių technologijų galimybėmis.   Pastebi aiškiai matomus skirtumus ir panašumus tarp gyvūnų ir augalų.   Žino apie naminių gyvūnų naudą žmogui.   Mokosi rūšiuoti atliekas. |  Domisi gamtos reiškiniais ir jų paaiškinimu (rasa, vaivorykštė, vėjas).   Domisi savo gimtinės istorija.  Domisi apie daiktų pokytį (seniau/dabar).   Domisi aktualiais visuomeninio gyvenimo įvykiais.   Paaiškina, kaip reikia prižiūrėti augalus, naminius gyvūnus.   Rodo pagarbą gyvajai ir negyvajai aplinkai. |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   stebi save ir draugus veidrodyje;   augina „daržą“ ir stebi augalo gyvenimo etapus: dygimą, augimą, žydėjimą, sėklų brandinimą, nunikimą;   žaidžia žaidimus: „Kas kur gyvena?“, „Kelionė prie jūros“ ir pan.;  renka gamtinę medžiagą;   žaidžia pojūčių žaidimą „Paliesk“. | Ikimokyklinis amžius   piešia save, šeimą, apibrėžia ant popieriaus lakšto gulinčio vaiko, savo plaštakos kontūrus;   kartu su tėveliais sudaro „Šeimos medį“.   žaidžia žaidimus: „Žemė, oras, vanduo“, „Surask tokį patį“, „Anksčiau-dabar-vėliau“, „Už ant po“, „Atpažink rankų porą“ ir pan.;   stebi gamtos reiškinius, kuria „Gamtininko kalendorių“;   žaidžia kūrybinius-vaidmenimis žaidimus (aerouostas, autobusas, bankas, biblioteka, cirkas, degalinė, parduotuvė (drabužių, gėlių, žaislų, maisto), gaisrinė, gimtadienis ir pan.; |

***Kiekio supratimas ir skaičiavimas***

Kiekio supratimas ir skaičiavimas – tai komponentas, kuriame kalbama apie pirmąją vaiko pažintį su skaičiaus sąvoka. Čia svarbūs keli aspektai: skaičiaus panaudojimas kiekiui nusakyti (kiek?); skaičiaus panaudojimas numeravimui (kelintas?); simboliai, naudojami skaičiams pažymėti.

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Skiria sąvokas mažai ir daug.   Išrikiuoja daiktus į eilę.  Pradeda suprasti, ką reiškia padalinti daiktus po lygiai. |  Pradeda palyginti kelių daiktų grupes pagal daiktų kiekį grupėse.   Vartoja kelintinius skaitvardžius: pirmas, antras.   Grupuoja daiktus pagal išorinius požymius | Supranta, kad daiktų skaičius nepriklauso nuo jų požymių ir jų padėties erdvėje.   Skaičiuoja iki 5-ių.   Skiria kelintinius skaitvardžius. | Sieja daiktų kiekį su skaičių žyminčiu simboliu.   Skaičiuoja iki 10-ties.  Palygina daiktų grupes pagal kiekį (daugiau/mažiau).   Supranta ir vartoja sąvokas: pusiau, į 2–3 dalis.   Pratęsia, sukuria skirtingų požymių sekas su 2–3 pasikartojančiais elementais. | Pradeda suprasti ryšius tarp skaičių (pvz.: 6 susideda iš dviejų trejetų). Vartoja žodžius: sudėti, atimti, kiek bus. |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   žaidžia didaktinį žaidimą „Uždėk tiek, kiek nupiešta“;   rodo pirštelius ir skaičiuoja savo metus;   veria karoliukus ant pagaliuko ir lygina (daugiau/mažiau);   dalina vaišes draugams (po lygiai). | Ikimokyklinis amžius   skaičiuoja savo pirštelius, žaisliukus;   atlieka problemines užduotis: „Padalink vieną pyragą visiems vaikams“, „Išrikiuok ir pasakyk kelintas stovi kiškiukas“ ir pan.;   žaidžia žaidimus „Parduotuvė“, „Padėk mažiau arba daugiau“, „Gyvi skaičiai“ (susitaria dėl veiksmų, kuriuos reikia atlikti pamačius tam tikrą skaičių) ir pan.;   žaidimuose taiko skaičiuotes;   spalvina traukinuko vagoną „Atsižymėjimo juostoje“ ir įvardina kelintas atėjo į grupę. |

***Forma, erdvė, matavimai***

Vaiko pažintinė raida neatsiejama nuo vis besiplečiančio vaiko suvokimo apie daiktų panašumus ir skirtumus. Todėl vaiko formos, erdvės, matavimų gebėjimų ugdymasis susijęs su: paprasčiausiomis geometrinėmis figūromis, daiktų dydžio suvokimu, orientavimusi erdvėje ir laike.

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Įsidėmi pagrindines spalvas: raudoną, mėlyną, geltoną, žalią.   Pradeda vartoti palyginamąsias sąvokas: sunkus – lengvas, storas – plonas, toks pat, kitoks, vienodi, skiriasi ir pan.   Supranta tvirto bokšto statymo taisykles (apačioje didesnė, viršuje mažesnė kaladėlė) | Lygina įvairių dydžių daiktus pagal išorinius požymius (ilgį, plotį, storį, aukštį ir t.t.).  Bando konstruoti, grupuoti atsižvelgiant į daikto formą.  Atpažįsta apskritos (skritulio), keturkampės (keturkampio), kvadratinės (kvadrato) formos daiktus.  Pradeda skirti dešinę ir kairę savo kūno pusę. Žino metų laikus, paros dalis | Skiria trikampę, stačiakampę formas. Grupuoja daiktus pagal formą, spalvą.  Kalba apie nuotolį, atstumą, daiktų ilgį, plotį, aukštį, storį, masę: siauresnis platesnis, aukštesnis žemesnis, lengvesnis sunkesnis. Dėlioja daiktus didėjimo mažėjimo tvarka.  Skiria sąvokas: šiandien, vakar, rytoj. | Nustato daikto vietą kito daikto atžvilgiu.  Skiria plokštumos ir erdvės figūras.  Matuoja atstumą, ilgį, tūrį, masę, naudodamas sąlyginius matus (savo kūno dalį, trečią daiktą).  Nustato įvykių seką (metų laikai, paros dalys). Pradeda suvokti laiko trukmę. | Skiria ir pavadina plokštumos ir erdvines (kubas, rutulys) figūras. Grupuoja daiktus pagal nurodytą požymį. Pradeda suprasti, kad tas pats daiktas gali turėti kelis požymius.  Žaisdami naudojasi vis didesne erdve. |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius  Dėlioja paveikslėlius panaudojant geometrines formas;  Žaidžia žaidimą „Diena– naktis“;  Stato ir išrenka „Didžiausią ir mažiausią bokštą“;   ieško ir randa paslėptą daiktą   žaidžia spalvų žaidimą „Surask tokios pat spalvos“;   piešia vienos spalvos (pasirinktinai) piešinį;   matuoja savo ūgį, pasinaudojant ant grupės sienos kabančia ūgio matuokle. | Ikimokyklinis amžius   įvardija į kokias geometrines figūras panašūs įvairūs daiktai;   modeliuoja figūromis (pvz., iš keturių trikampių sudėlioja kvadratą);   lipdo geometrines figūras ir konstruoja (namelį, gėlytę ir pan.);   jungia įvairių spalvų, pločio, ilgio popierines juosteles į žiedus, perveria juos per vieną ar kelis, taip „auginant“ erdvines formas;   dėlioja priešingybių paveikslėlius (aukštai -žemai, ant-po, kairėje-dešinėje ir pan.);   kuria kalendorius.   gamina smėlio ir vandens laikrodžius. |

Rekomenduojama metodinė literatūra:

1. K.W.Hoffmann, B.Roggenwallner. EQ programa vaikams. Vilnius, 2005

2. J. Balčytienė. Kiek pėdų iki lubų? Kaunas, 2000

3. I.Steišūnienė. Dešimties mažylių kelionės. Vilnius, 1997

4. M. Grigonis. 200 žaidimų. Vilnius, 1988

5. O. Okeris. Žaidimai visai šeimai. Vilnius, 1985

***KALBOS IR KOMUNIKAVIMO UGDYMAS(IS)***

Pati svarbiausia kalbos funkcija yra komunikacinė, t. y. vaiko domėjimasis savimi, kitais žmonėmis, aplinka, gamta, daiktais, skatina vaiko kalbinę raišką. Kalbos dėka bendraudami vaikai gali tiksliai informuoti vieni kitus apie savo jausmus, norus, ketinamus, kilusius sumanymus, mintis. Jau 3 metų vaikai ima domėtis raidėmis, imituoti skaitymą, rašymą. Todėl kalbos ir komunikavimo ugdymui(si) reikia turtingos kalbinės aplinkos: raidžių, užrašų, knygų, žurnalų, storų siūlų, vielučių raidėms lankstyti ir t. t. Svarbiausios vaiko kalbos ir komunikavimo ugdymo kryptys: girdimųjų suvokimų lavinimas, žodyno plėtojimas, gramatiškai taisyklingos kalbos ugdymas, rišlios kalbos ugdymas, regimojo suvokimo ugdymas, rankos paruošimas rašymui. Kai vaikas atranda ryšį tarp rašytinės ir sakytinės kalbos, tvirtėja klausimosi ir dėmesio išlaikymo įgūdžiai.

***Rašytinė kalba***

Rašytinė kalba – vaiko minčių dėstymas erdvėje (pvz. popieriuje). Pirmas tokios kalbos momentas atsispindi vaiko „keverzonėse“, todėl į vaikų piešinius žiūrima kaip į savitą kalbą. Taip nuo daiktų piešimo pereinama prie žodžių piešimo – rašytinės kalbos ugdymosi. Programoje vaikų mokymasis rašyti natūraliai įeina į vaikų žaidimus, kurie prasideda nuo smulkiosios motorikos lavinimo. Tokiu būdu siekiama, kad raidė būtų tokiu pat vaiko gyvenimo elementu, kaip ir kalba. Rašytinė kalba – paties vaiko veikla. Ikimokykliniame amžiuje skatinamas vaiko domėjimasis knygomis, taip rašytinę kalbą siejant su skaitymu.

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
| Rašymas   Piešia vertikalias ir horizontalias linijas. Skaitymas   Pavadina matomus paveikslėlius | Rašymas   Domisi rašikliais ir kompiuteriu.   Pradeda domėtis raidėmis ir bando jas „naudoti“ savo veikloje. Skaitymas   „Skaito“ knygelių paveikslėlius. | Rašymas   Supranta spaudinių funkcijas: kalendorius, valgiaraštis, reklama ir pan.   Kopijuoja ir bando rašyti raides.   Kompiuteriu spausdina raides.  Skaitymas   Domisi raidėmis ir supranta, kad raidės turi pavadinimus. | Rašymas   Supranta rašymo tikslus.   Spausdintinomis raidėmis rašo savo vardą  kopijuoja aplinkoje esančius žodžius. Skaitymas   Supranta, kad garsas siejasi su raide, o raidės sudaro žodį.   Žino keliolika abėcėlės raidžių.   Perskaito savo vardą | Rašymas   Rašo savo vardą, elementarius žodelius.   Netaisyklingais  rašinėjamais atvaizduoja savo patirtį, išgyvenimus, norus.  Skaitymas   Atpažįsta ir pavadina įvairių šriftu parašytas raides (didžiosios, mažosios).   Bando perskaityti trumpus jam reikšmingus žodžius |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius  Rašymas   „rašo“ laišką mamai;   žaidžia linijomis piešimo pape;   spalvina paveikslėlius. Skaitymas   varto knygeles ir klausinėja „Kas čia?“;   ieško į ką panaši raidė (pvz. panaši kaip burbuliukas, kaip gyvatė ir pan.). | Ikimokyklinis amžius  Rašymas   gamina knygeles;   vynioja, narplioja siūlus, trina vilną tarp delnų veliant kamuoliukus;   ornamentuoja ritmiškai atkartodamas piešiamus elementus.  Skaitymas   ieško savo vardo raidės grupės aplinkoje, knygose;   „skaito“- kuria istorijas pagal paveikslėlius;   dėlioja raidžių korteles ir bando skaityti. |

***Sakytinė kalba***

Sakytinė vaiko kalba – tai gebėjimas kalbėti, kalbos turinys, klausimasis, o gebėjimas išsakyti mintis – kalbos raiška. Vaiko sakytinė kalbinė raiška susiejama su grafine, plastine, muzikine, mimikos ir gestų išraiška. Ikimokykliniame amžiuje tarp sklandaus vaiko kalbėjimo ir smulkiosios motorikos judesių yra tiesioginis ryšys. Todėl ikimokykliniame amžiuje skiriamas didelis dėmesys smulkiosios motorikos žaidimams, kurie aktyvina vaikus, išlaisvina vaiko mintis, jausmus, kartu ir drausmina, skatina ir plėtoja mąstymo procesus, padeda bendrauti ir bendradarbiauti. Programoje pagrindinis kalbos ugdymo metodas - kasdieninis bendravimas įvairios veiklos metu.

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Supranta kalbą ir kalba 3-4 žodžių sakiniais.   Atsako vienu ar keliais žodžiais į elementarius klausimus | Vartoja paprastos konstrukcijos gramatiškai taisyklingus sakinius. Atpasakoja trumpus kūrinėlius.  Išklauso kūrinį iki galo nepertraukdamas skaitančiojo | Išskiria pirmą ir paskutinį garsą trumpuose žodžiuose.  Vartoja vaizdingus, palyginamuosius žodžius. Deklamuoja. | Išskiria garsą žodžio pradžioje, viduryje ir gale. Suvokia pasakojimo, pokalbio eigą, supranta ir interpretuoja.  Vartoja antonimus ir sinonimus.  Kuria ir pasakoja įvairius tekstus (mįsles, humoristines istorijas ir pan.) | Nepertraukdamas klausosi draugų kalbos. Įvardija skirtumus tarp literatūriškai ir tarmiškai tariamų garsų.  Supranta, kad kūrinys turi pradžią, pabaigą, vidurį.  Pagal taisykles kalba telefonu |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   žaidžia žaidimus: „Atspėk, kas čia?“, „Pirštukų pasakėlės“ ir pan.  varsto raištelius;   varto knygeles;   bando įvardinti tai, ką mato paveikslėlyje „Kas čia“;   žaidžia žodžių žaidimus „Pakartok“;   kartu su auklėtoja dainuoja daineles;   pasakoja apie matytas televizijos laideles vaikams. | Ikimokyklinis amžius   pasakoja apie save ir savo šeimą: pasako savo vardą, pavardę, amžių, kur gyvena, artimųjų vardus, kur dirba tėveliai ir t.t.;   atpažįsta ir bando įvardinti elementarius simbolius (raides);   komentuoja, ką padaręs, ką nupiešęs, ką žaidęs;   deklamuoja;   seka pasakas be galo;   žaidžia žaidimą „Kokį garsą išgirdai?“. |

Rekomenduojama metodinė literatūra:

1. J. Čepauskienė. Paveikslėlių pasakos. Vilnius, 2010.

2. V. Havelas. Skaitymas su paveikslėliais. Vilnius, 2003.

3. A. Garšvienė, L.Dapšienė, J. Gudavičienė ir kt. Neišplėtotos kalbos ugdymas. Kaunas, 2000.

***MENINIS UGDYMASIS***

Meninis ugdymas(is) Menine veikla siekiama lavinti vaiko saviraišką, vaizduotę, ugdyti jo estetinį skonį. Vaiko kūryba primena žaidimą spalvomis, muzika ar judesiu. Todėl ikimokykliniame, kaip ir priešmokykliniame amžiuje, išskiriamos trys meninės veiklos rūšys: muzika, dailė, vaidyba. Vaikams sudaromos galimybės išgyventi laisvos idėjų ir jausmų saviraiškos džiaugsmą, pažinti, tyrinėti ir pajusti įvairius meninės raiškos būdus, džiaugtis gamtos bei žmogaus kūriniais. Ugdydami ikimokyklinio amžiaus vaiką, siekiame sudominti kūrybos procesu, o ne rezultatu. Vaikams du kartus per savaitę salėje vyksta organizuota muzikinė veikla. Grupėje įrengtos erdvės dailės ir teatrinei veiklai

***Meninė raiška***

Dailė yra ta vaikų gyvenimo sritis, kur kiekvienas gali atrasti tik jam vienam tuo metu itin svarbų savęs išreiškimo būdą be žodžių. Čia vaikas kuria dažniausiai tik jam vienam suprantamus ir labai svarbius dalykus. Vaikui savitu būdu – linijomis, spalvomis ar formomis, sudaromos galimybės ne tik išreikšti save, mažinti emocinę įtampą, bet ir derinti rankos, akies ir kitų kūno dalių judesius, lavinti vaizduotę, kūrybos gebėjimus. Tokiu būdu vaikas mokosi spręsti problemas, jautriai reaguoti į savo ir kitų darbus, mokosi bendrauti vaizdų kalba, įgyja pasitikėjimo savo jėgomis ir savarankiškumo

|  |  |  |  |  |
| --- | --- | --- | --- | --- |
| Vaiko pasiekimai | | | | |
| 2-3 metų | 3-4 metų | 4-5 metų | 5-6 metų | Brandesniems |
| Savo „keverzonėse“ įžvelgia daiktus ir įvykius. Eksperimentuoja dailės priemonėmis išreikšdamas save | Patirtį išreiškia naudodamas įvairias linijas, jų derinius, geometrines ir laisvas formas, spalvas. Eksperimentuoja dailės priemonėmis atrasdamas spalvas. | Patirtį išreiškia kitiems atpažįstamais vaizdais. Eksperimentuoja išbandydamas skaitmenines priemones, fotoaparatą | Dailės darbus papildo grafiniais ženklais (raidėmis, žodžiais). Eksperimentuoja mišriomis dailės priemonėmis ir technikomis | Kūrybiškai panaudoja tradicines ir netradicines priemones.  Bando kurti naudodamasis skaitmeninio piešimo programomis. |

|  |  |
| --- | --- |
| Vaiko veiksenų pavyzdžiai | |
| Ankstyvasis amžius   eksperimentuoja individualiai ant atskiro didelio formato popieriaus lapo: piešia pieštukais, tušinukais, kreidelėmis, tapo guašu, akvarele; štampuoja piršteliu, teptuku, štampukais; daro plaštakos antspaudus;  piešia pagaliuku ant smėlio, sniego; kreida ant lentos, asfalto;   tapo ant medžio lapų;   lipdo plastilinu iš vieno gabalo (suka rutulį, kočioja tiesiais judesiais);   kuria teminius paveikslus ant tapeto juostos;   eksperimentuoja išbandydamas taškymo būdus;   piešia klijais;   kartu su auklėtoja organizuoja miniatiūrų parodėles;   išbando meninę techniką „dvynukai“;   štampuoja įvairios faktūros daiktais. | Ikimokyklinis amžius   piešia įvairia technika: guašu , akvarele, anglimi, spalvotais pieštukais, vaškinėmis kreidelėmis;   eksperimentuoja maišydami spalvas ir atranda naujus atspalvius;   tapo draugų, mamyčių portretus, gamtos vaizdus, įvairius veiksmo siužetus ir pan.;   tapo ant netradicinių paviršių: senų batų, audinio, stiklo ir pan.;   aplikuoja „mozaikos“ principu;   derina kelias dailės raiškos technikas viename darbe;   ornamentuoja, sistemingai kartodamas elementus;   gamina šventines dekoracijas;   organizuoja fotografijų parodėles;   piešia-kuria paveikslus pasinaudodamas šviesos stalu;   kuria meninius rėmelius savo darbeliams;   tapo vitražus;   piešia išbandydamas žvakės panaudojimo galimybes;   piešia išbandydamas techniką „dvikova su profesionalu“;   dalyvauja dailės darbų parodose, projektuose, akcijose kurias organizuoja įstaigos pedagogai, ar kiti socialiniai partneriai |

***Muzika ir šokis***

Muzikinėje, šokio veikloje ugdomas jautrumas gamtos garsams, muzikos intonacijoms ir ritmams, muziką lydinčiam tekstui, tautosakai, žaidimų, ratelių ir šokių judesiams. Siekiant ryšio su etnine kultūra, ypatinga ugdomoji reikšmė teikiama muzikiniam folklorui. Folkloro vaidmuo – ne vien pažintinis, bet ir kūrybinis, estetinis, etninis.

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
| Dainuoja 2-4 garsų  daineles.   Kartu su pedagogu  ritmiškai groja muzikos  instrumentais.   „Šoka“ mėgdžiodamas  judesius | Dainuoja trumpas,  aiškaus ritmo daineles.   Kuria ritminius  motyvus.   „Šoka“  vaizduojamuosius  šokamuosius žaidimus | Atpažįsta kai kurių  instrumentų (smuiko,  būgno, dūdelės, varpelio)  girdėtus kūrinius.   Dainuoja dialoginio  pobūdžio daineles.   Šoka šokius pritaikant  skirtingo tempo dalis. | Dainuoja platesnio  diapazono vienbalses  daineles.   Groja 2-3 garsų  melodijas.   Šoka ratelius  pritaikydamas įvairius  žingsnelius.   Šoka išreikšdamas erdvės  (aukštai -žemai) ir laiko  (greitai -lėtai) elementus. | Dainuoja dainas su  instrumentiniu pritarimu.   Kuria melodijas šokiams.   Savarankiškai šoka po  muzikinės įžangos. |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   klausosi įvairių muzikinių kūrinių, atliekamų gyvai  ir įrašytų;   mėgdžioja gamtos ir mechaninius garsus;   kuria savas daineles su įvairiais garsažodžiais;   muzikai pritaria plojimu ir kt. ritminiais judesiais,  ritminiais instrumentais;   žaidžia muzikinius žaidimus;   išreiškia save judesiu, identifikuojasi su ratelių ir  šokių veikėjais - šoka kaip „meškutė, „kiškiukas“ ir  pan.;   šoka panaudodamas laisvą judesį;   šoka rateliu aplink orientacinį žaisliuką;   dainuoja lopšines žaisliukui;   dainuoja, šoka darželio šventėse;   groja elementariais muzikiniais instrumentais  (barškučiais, būgneliais). | Ikimokyklinis amžius   klausosi muzikinių kūrinių ar fragmentų;   išklausius muzikos, pasakoja vaizdinius arba įvardina instrumentus;   domisi muzikinių kūrinių atlikėjų grupėmis;   muziką išreiškia judesiu;   dainuoja, šoka ratelius;   mėgdžioja gamtos garsus;   skanduoja skanduotes, mįsles, patarles;   išbando įvairius garso išgavimo būdus, gaminasi barškučius (pvz. į dėžutę įberia  kruopų, įdeda kaštoną ar pan.);   šoka pavieniui, poroje, ratelyje;   šoka panaudodamas pristatomąjį žingsnelį, apsisukimo elementus ir pan.;   kuria „savo dainelę“, „savo šokį“;   kuria ritmą atsitiktiniais daiktais, bei panaudodamas muzikinius instrumentus;   „dainuoja savo vardą“;   žaidžia improvizuotą koncertą grupėje;   dalyvauja darželio koncertuose; |

***Vaidyba***

Vaikas turi galimybę įsijausti į personažo gyvenimą, džiaugsmą, liūdesį, tobulinti vaidybinius gebėjimus panaudojant įvairias teatrines Vaidyba - tai bendrųjų vaiko sugebėjimų, jo psichinių bei fizinių galių, ypač kalbos, jausmų, intelekto, vaizduotės bei valios ugdymo būdas. priemones.

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Kartoja matytus veiksmus,  judesius.   Vaizduoja siužetinius  elementus |  Kuria dialogą tarp  veikėjų.   Atkuria matytų situacijų  fragmentus. |  Vaizduoja realistinį ir  fantastinį siužetą.   Susikuria vaidybinę  aplinką. |  Improvizuoja trumpas  žodines veikėjų frazes.   Tikslingai naudoja  daiktus teatro reikmėms. |  Bendrauja su kitu vaidinimo  veikėju.   Naudoja veikėjams  charakteringas balso tonacijas. |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   imituoja judesiais įvairius personažus – gyvūnus;   persirengia įvairiais veikėjais: dedasi kepures,  karūnas, apsiaustus, panaudoja įvairius aprangos  elementus;   žaidžia pirštininėmis teatro lėlėmis;   žaidžia žaidimą „Atspėk kas aš?“;   pritaiko balso tembrą pasirinktam personažui;   siužetiniame vaidinime paskatintas pritaiko  garsinius daiktus, muzikinius instrumentus;   mėgdžioja auklėtojos, draugų vaidybinius veiksmus;   dalyvauja siužetiniuose Kalėdų muzikiniuose  spektakliukuose. | Ikimokyklinis amžius   žaidžia –vaidina trumputes sceneles pagal literatūrinius, muzikinius, istorinius  siužetus;   vaizduoja „gėlę“: suglamžo skarelę, palengva atgniaužia delniukus, stebi kaip tarsi  gėlės žiedas skleidžiasi skarelė, pauosto ir „gėlės kvapą“ perteikia emocijomis;   žaidžia stalo teatrą;   išbando save šešėlių teatre;   kuria veiksmų siužetą iš „čia ir dabar“ pasigamintų ar aplinkoje rastų daiktų;   kuria spektakliukus draugams;   vaidina panaudodamas pirštukines ir pirštinines lėles;   vaidindamas sukuria savo išgalvotą pasaką, istoriją;   vaidina pasakėles be garso – emocijas perteikdamas kūno judesiais ir veido mimikų išraiška;   lankosi teatrų festivalyje „Mažoji scena“ dalyvauja „Teatro savaiteje“ |

***Estetinis suvokimas***

Estetinio suvokimo ugdymasis nekelia tikslo padaryti vaiką visų meno rūšių mylėtoju, nes mėgdamas ir suprasdamas kelias meno rūšis, vyresniame amžiuje vaikas sugebės pastebėti ir įvertinti įvairių kūrinių savitą grožį. Svarbi estetinio vaikų auklėjimo dalis yra skaitymo menas. Grožinė literatūra žadina vaiko savęs pažinimo ir vertinimo poreikį, parodo žmogiškųjų vertybių ir siekimų prasmę. Todėl vaikas

skatinamas kalbėti ne tik taisyklingai bet ir raiškiai, kaip su atitinkama intonacija vaikui skaitant pasakas. Tokie veiksmai lavina vaiko klausą, jis geriau skiria garsus, o vaiko sugebėjimas mėgdžioti, jausti intonacijos įvairumą yra svarbus estetinio suvokimo tobulinimo veiksnys. Estetiniame suvokime svarbiausia ne įgyti žinių, o dvasiškai tobulėti, suprasti tas vertybes ir idealus kurias akcentuoja meno kūrėjas.

|  |  |  |  |  |
| --- | --- | --- | --- | --- |
| *Vaiko pasiekimai* | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Emocingai reaguoja į  dainų garsus, vaidinimo  veikėjus, dailės kūrinių  objektus |  Džiaugiasi menine veikla,  nori šokti, dainuoti, vaidinti.   Keliais žodžiais ar sakiniais  pasako savo meninius  įspūdžius.   Reaguoja į kitų vertinimus.   Grožisi gamtos garsais,  spalvomis. |  Dalijasi įspūdžiais po  koncertų, spektaklių.   Supranta ir  pakomentuoja kai kuriuos  meninės kūrybos proceso  ypatumus (veikėjų  bruožus, nuotaiką, spalvas,  veiksmus). |  Papasakoja įspūdžius  apie meninio kūrinio  siužetą.   Grožisi ir palankiai  vertina savo ir kitų kūrybinę  veiklą, įvardija kodėl gražu.   Pastebi papuoštą aplinką |  Nori matyti ir kurti grožį  aplinkoje.   Pasakoja, aiškina, ką pats  sukūrė ir kaip kūrė.   Domisi kitų meninėmis  idėjomis ir jas panaudoja savo  veikloje |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   klausosi sekamų pasakų, skaitomų eiliuotų kūrinių,  apsakymų ir pan.;   klausosi gamtos garsų;   imituoja gamtos garsus;   kabina savo meninį darbelį grupės rūbinėlėje, jį  komentuoja;   puošiasi kai žaidžia „Gimtadienį“;   lankosi spektakliukuose, kurie atvyksta į įstaigą | Ikimokyklinis amžius   dalyvauja įstaigoje organizuojamuose renginiuose (Kalėdos, Užgavėnės ir kt.), miesto, respublikos renginiuose   klausosi gyvai atliekamos profesionalios muzikos (kviestiniai svečiai);   varto liaudies meno knygas, apžiūri tautodailės darbus; |

Rekomenduojama metodinė literatūra:

1. Deak Istvanne, Kiresne Vincze Ilona, Zambo Belane. Kūrybinių darbelių rinkinys. Vilnius, 2009;

2. A. Nekrašiuvienė. Mobilioji popieriaus plastika. Vilnius, 2002;

3. O.Žilinskienė. Tapyba tau. Kaunas, 2003.

4. J. Urnižienė, L. Kanienė. Muzikiniai didaktiniai žaidimai. Kaunas, 2005;

5. V.Zabarauskienė. Lėlių teatrą kuria vaikai. Vilnius, 1997;

6. R.Klasauskaitė. Plastilino pasaulyje. Vilnius, 2004.

***FIZINIS UGDYMASIS***

Judėjimo stoka – viena iš šiuolaikinės visuomenės problemų, todėl svarbu vaikui nuo pat mažens puoselėti norą būti aktyviu, sveikai gyventi.

Vaikas skatinamas įvaldyti visus judėjimo būdus, puoselėjamos individualios fizinės savybės: judrumas, vikrumas, ištvermė, judesių koordinacija.

Organizuotų valandėlių metu judesių atlikimas apjungiamas pagal tam tikrą siužetą, tai vaikams suteikia didesnį malonumą ir susidomėjimą judesių atlikimu, suteikia žaismingumo. Judrių žaidimų organizavimas – vienas iš metodų, skatinančių vaikų fizinį aktyvumą.

Darželyje parinktas tinkamas vaikams dienos režimas, organizuojama rytinė mankšta, du kartus savaitėje vaikams kūno kultūros specialistas salėje arba lauke veda judrios veiklos valandėles, organizuoja sveikatingumo projektus

***Fizinis aktyvumas***

Fizinis aktyvumas – tai kryptinga vaiko veikla, gerinanti fizines galias, kurios būtinos norint pasiekti ir išlaikyti aukštą sveikatos ir fizinio išsivystymo lygį. Skatinamas vaikų fizinis aktyvumas užtikrina sveiką augimą ir vystymąsi, gerą savijautą, nervų sistemos veiklą, ko pasėkoje gerėja ugdymosi rezultatai. Gryname ore praleistas laikas ir fiziniai pratimai grūdina organizmą, teigiamai veikia kaulų, raumenų, nervų sistemas. Fizinis aktyvumas tai ne maratonai ar valandų valandas sportavimas sporto salėje, tai judrieji žaidimai, esta fetės, pasivaikščiojimai, darbinė veikla, sportinės pramogos.

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Pastovi ant vienos kojos.   Lipa ir nulipa laiptais.   Atsispirdamas dviem  kojomis pašoka nuo žemės.   Peršoka liniją.   Įkerpa popi eriaus kraštą |  Stovėdamas pasistiebia,  atsistoja ant kulnų,  stovėdamas ir sėdėdamas  atlieka įvairius judesius  kojomis bei rankomis.   Išlaiko pusiausvyrą  eidamas nedideliu  paaukštinimu.   Šokinėja abiem ir ant  vienos kojos.   Ištiestomis rankomis  pagauna didelį kamuolį.   Pieštuką laiko tarp  nykščio ir kitų pirštų. |  Eina pakaitiniu ir  pristatomuoju žingsniu.   Juda vingiais greitėdamas  ir lėtėdamas.   Šokinėja vietoje, judant  pirmyn, įveikdamas kliūtis.   Tiksliai atlieka  sudėtingesnius judesius  pirštais (užsega ir atsega  sagas, veria ant virvelės  smulkius daiktus).   Pieštuką ir žirkles laiko  beveik taisyklingai. |  Eina ratu, poromis,  atbulomis.   Šoka į toli, į aukštį.   Žaidžia žaidimus su  kamuoliu.   Žaidžia komandomis,  derindamas veiksmus.   Tiksliau valdo pieštuką  ir žirkles |  Išlaiko saugų atstumą  eidamas, bėgdamas šalia  draugo.   Bėga derindamas du ar  daugiau judesių.   Kerpa gana tiksliai.   Sulenkia popieriaus lapą  per pusę, į keturias dalis.   Meta ir kartais pataiko   kamuolį į krepšį, vartus,  taikinį.   Pieštuką ir žirkles laiko  taisyklingai. |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   nusileidžia čiuožyne, supasi sūpuoklėse;   eina savo paties pėdsakais smėlyje, sniege;   laisvai laksto po kiemą, salę - sustoja išgirdus  garsinį signalą (plojimą rankomis, varpelio  skambėjimą);   ropoja; prašliaužia pro kliūtis; perlipa, perlenda  per įvairias kliūtis vaikui patogiu būdu;   paridena kamuolį pirmyn ir stengiasi jį pavyti;   sportuoja netradicinėje aplinkoje (darželio kieme,  Nemuno saloje);   pučia ir gaudo plunksnas;   žaidžia žaidimą „Kas tyliau nueis?“ | Ikimokyklinis amžius   bėgioja keičiant kryptį; tempą;   žaidžia gaudynes su draugais;   šokinėja abiem kojom vietoje, lengvai judant pirmyn;   laipioja pasviromis kopėtėlėmis, gimnastikos sienele;   rungtyniauja estafetėse;   važinėjasi rogutėmis nuo kalniuko;   dalyvauja mankštose;   karpo paveikslėlius iš reklaminių žurnalų;   žaidžia orientacinius žaidimus;   piešia ir išsikerpa varžybų atributiką (taikinius, vėliavėles ir pan.);   žaidžia judrius žaidimus: „Gandras ir varlės“, „Kas pagaus pelytę?“, „Daryk kaip aš“,  „Aukščiau žemės“ ir pan.;   žaidžia trikrepšį, futbolą ir kt.;   dalyvauja sveikatos ugdymo akcijose, pramogose, projektuose. |

***Kasdieninio gyvenimo įgūdžiai***

Kasdienio gyvenimo įgūdžiai yra labai svarbūs kiekvienam žmogui. Vaikai jų neturėdami yra nuolat priklausomi nuo kitų žmonių. Pagrindinės sritys, rodančios vaiko kasdienio gyvenimo įgūdžius, yra gebėjimas: valgyti ir gerti, elgtis prie stalo; praustis; apsirengti ir nusirengti ir t.t. Tačiau programoje į vaikų kasdieninio gyvenimo įgūdžių ugdymąsi žiūrima plačiau - padedama vaikui perimti svarbus sveikos gyvensenos įgūdžius: savęs pažinimo, savitvarkos, tinkamo maitinimosi, saugaus elgesio, sveikatos saugojimo ir stiprinimo. Gyvenimo įgūdžiai – tai gebėjimai prisitaikyti kolektyve ir elgtis pozityviai.

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Suaugusiojo padedamas nusirengia ir apsirengia.   Padeda vieną kitą daiktą į vietą.   Pats nueina į tualetą,  suaugusiojo padedamas  susitvarko.   Valgo ir geria  savarankiškai |  Padedamas plaunasi,  šluostosi rankas ir veidą.   Padedamas susitvarko  žaidimų vietą.   Padedamas apsirengia ir nusirengia, apsiauna ir  nusiauna batus.   Pasako kaip elgtis su  pavojingais daiktais  (degtukais, vaistais ir pan.) |  Dažniausiai taisyklingai naudojasi stalo įrankiais.   Domisi, kuris maistas  sveikas ir naudingas.   Savarankiškai apsirengia  ir nusirengia, apsiauna ir  nusiauna batus.   Priminus plaunasi  rankas, prausiasi,  nusišluosto.   Priminus tvarkosi žaislus |  Padedamas pasirenka  drabužius ir avalynę pagal  oro sąlygas.   Dažniausiai savarankiškai tvarkosi žaislus ir veiklos vietą.   Padedamas suaugusiojo serviruoja ir po valgio sutvarko stalą.   Įvardija vieną kitą maisto produktą, kurį valgyti sveika. |  Savarankiškai serviruoja ir tvarko stalą.   Savarankiškai pasirenka  drabužius ir avalynę pagal oro sąlygas.   Žino kaip saugiai elgtis gatvėje, kelyje, namuose.   Savarankiškai laikosi susitartų saugaus elgesio taisyklių.   Įvardija kelis maisto produktus, kuriuos valgyti sveika, ir kelis, kuriuos riboti reikia. |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   bando savarankiškai praustis, šluostytis, rengtis;   nešioja, sodina, guldo, vežioja didelius minkštus žaislus;   pavalgius, nusineša savo puodelį;   valo dulkes kartu su auklėtoja;   dalyvauja „Sveikuolio Kiškio vaišėse“: graužia morkytę, kopūsto lapą, skanauja svogūną ir pan. | Ikimokyklinis amžius   rengia, šukuoja, prausia lėles;   žaidžia didaktinėmis priemonėmis (segiojimas, rišimas, varstymas);   dėlioja paveikslėlius „Kada kaip rengiamės?“;   dalyvauja probleminiuose pokalbiuose (pvz.„Kodėl reikia plauti rankas?“„Kaip elgtis gatvėje?“ ir t.t.);   kuria plakatus „Sveikas maistas“, „Blogi įpročiai“, „Kur kreiptis pagalbos?“ ir pan.;   sužino ne tik savo, bet ir gyvūnėlių tvarkymosi, gražinimosi paslaptis;   su tėveliais kuria „Sveikuolių receptus“;   rengia kartu su auklėtoja šukuosenų foto parodas. |

Rekomenduojama metodinė literatūra:

1. Kauno miesto visuomenės sveikatos biuras. Higienos įgūdžių ugdymas ir helmintozių profilaktika.Kaunas, 2012.

2. Bulotaitė, V.Gudžinskienė, O.Monkevičienė ir kt. Gyvenimo įgūdžių ugdymas. Vilnius, 2004;

3. A.Petrauskienė, A.Zaborskis. Aukime sveiki. Kaunas, 2000;

4. E.Adaškevičienė. Mažųjų sporto abėcėlė. Kaunas, 1990

***SOCIALINIS IR EMOCINIS UGDYMASIS***

Socialinis ir emocinis ugdymas organizuojamas kaip procesas, kurio metu ikimokyklinukai įgyja žinių, įgūdžių ir nuostatų šiose srityse: savo

emocijų suvokimas ir valdymas, pozityvių tikslų išsikėlimas ir pasiekimas, kitų globa ir rūpinimasis kitais, pozityvių santyk ių su kitais kūrimas ir palaikymas, tinkamas tarpasmeninių santykių situacijų valdymas, atsakingumas kitų atžvilgiu. Ikimokykliniame amžiuje vaikas siekia būti pripažintas ir gerbiamas toks, koks jis yra. Vaiko gera savijauta kolektyve (grupė je ar kt. aplinkoje ) lemia jo savivoką ir savigarbą, emocijas ir jų raišką, savireguliaciją ir santykius su aplinkiniais žmonėmis. Todėl didelis dėmesys skiriamas doriniam ugdymui - kur gėris ir blogis nėra savaiminiai procesai, bet priklauso nuo vaiko ugdymosi, suvokimo ir saviraiškos.

***Savivoka ir savigarba***

Ypatingas dėmesys skiriamas ikimokyklinuko savivokos ir savigarbos ugdymui(si) – tiksliam savo jausmų, interesų, vertybių ir teigiamų asmeninių ypatybių vertinimui. Nes tik teisingai save įsivertinant susiformuoja pasitikėjimo savimi jausmas.

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Kalba pirmuoju asmeniu „aš“.   Pasako kas jis yra –  berniukas ar mergaitė.   Pavadina 5-6 kūno dalis.   Didžiuojasi tuo, ką turi  ir gali padaryti |  Pasako savo ir kito  jausmus, norus.   Supranta, kad kitas  negalėjo matyti to ką matė  jis, nes kitas žmogus  nebuvo šalia.   Mano, kad jis yra geras,  todėl jį kiti palankiai  vertina. |  Supranta, kad jis buvo  (kūdikis), yra (vaikas) ir  visada bus tas pats asmuo  užaugęs (vyras/moteris).   Jaučiasi esąs šeimos,  vaikų grupės narys.   Siekia kitų dėmesio,  palankių vertinimų |  Įvardija savo norus,  jausmus, savybes,  gebėjimus.   Pasako savo tautybę.   Save vertina teigiamai.   Atpažįsta kitų palankumo ir nepalankumo jam ženklus. |  Pasitiki savimi ir savo gebėjimais.   Priskiria save giminei (tetos, seneliai, pusseserės).   Mokosi saugoti savo privatumą.   Pradeda suprasti, kas nuo  jo norų ir pastangų nepriklauso. |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   piešia „Mano namas“, „Aš“;   apžiūrinėja savo ir draugų šeimos nuotraukas;   kartu su auklėtoja suklijuoja suplyšusias knygutes;   žaidžia žaidimą „Žmogaus kūno dalys“;   žaidžia emocinį intelekto žaidimą „Linksmas - liūdnas“. | Ikimokyklinis amžius   kartu su tėveliais kuria „Šeimos šūkį“, „Šeimos herbą“;   ruošia kartu su auklėtoja grupės talentų lentą „Ką gerai moka ir geba mūsų draugai“ (prie savo nuotraukos paveikslėliais pažymi, ką kiekvienas geba geriausiai);   įsivertina savo elgesį naudodamas „Gerų poelgių kraitelę“ (pagamintos simbolinės kortelės „Mandagus“, „Paslaugus“, „Geras žaidimų draugas“ ir pan.);   kuria plakatus: „Mano tėčio ir mamos darbai“, „Aš jau moku ir galiu...“ ir pan.;   kartu su auklėtoja leidžia grupės, darželio laikraštukus tėveliams;   klausosi liaudies pasakas, kuriose aiškiai skiriamas gėris ir blogis; |

***Emocijų suvokimas ir raiška***

Ikimokykliniame amžiuje būdingas užslėptas nepasitikėjimas, susikaustymas, kuris dažnai atsiranda dėl vaikų grupėje prisiimtų stereotipinių vaidmenų (pavyzdžiu, vienas vaikas visada – lyderis, kitas – vykdytojas, vienas –viską mokantis, kitas – ne). Todėl vaiko emocijų ugdymasis pradedamas nuo laisvos būsenos atsiradimo – nuo buvimo pačiu savimi. Tik turint šios būsenos pagrindus, siekiama, kad ikimokyklinukai sąmoningai suvoktų emocijas, jas galėtų įvardinti, o prireikus tam tikroje veikloje (pvz. vaidyboje) galėtų emocijas sukelti, įsijausti ir išreikšti

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Pradeda naudoti emocijų raiškos žodelius.   Atranda savus emocijų  raiškos būdus. |  Pavadina pagrindines  emocijas.   Atpažįsta kitų emocijas  pagal elgesį.   Pradeda valdyti savo  emocijas. |  Apibūdina situacijas,  kuriose kilo jausmai.   Atpažįsta kitų emocijas  pagal veido išraišką,  elgesį ir tinkamai į jas  reaguoja.   Išreiškia jausmus  mimika ir žodžiais, o ne  veiksmais |  Apibūdina jausmus  sukėlusias situacijas ir  priežastis.   Išreiškia jausmus  tinkamais būdais –  neskaudindamas kitų |  Atpažįsta ir įvardija savo ir  kitų emocijas, bando į juos  atsiliepti (paguosti, užjausti,  susitaikyti, atsižvelgti į kito  norus).   Numato, kaip jaustųsi pats  ar kitas įvairiose situacijose |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   veido išraiška parodo „aš piktas/aš linksmas“;   apžiūrinėja emocijas paveikslėliuose ir bando įvardinti;   lesina paukštelius ir kartu su auklėtoja gamina paukšteliams lesiklėles;   žaidžia žaidimą „Meškiukui skauda“. | Ikimokyklinis amžius   kūno išraiška pavaizduoja jausmus (vaidyba);   žaidžia žaidimą „Papasakok be žodžių“;   dėlioja simbolines nuotaikų korteles;   klausosi vaikų balsų įrašų, iš kurių sprendžia, kokios jie nuotaikos: linksmi, liūdni, pikti, ramūs ir pan.;   sudeda siužetus (geri ir blogi poelgiai) iš 2 – 4 paveikslėlių;   prieš veidrodį žaidžia mimikos žaidimus – įvardina emocijas;   dalyvauja gerumo akcijose |

***Savireguliacija ir savikontrolė***

Savireguliacija ir savikontrolė suvokiama kaip ikimokyklinuko savitvarda – savo jausmų kontrolė valdant stresą; savo impulsų tvardymas, ištvermingumas susidūrus su sunkumais; tinkama emocijų raiška; asmeninių tikslų iškėlimas ir tikslingas jų siekimas

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Bando kontroliuoti savo elgesį.   Išbando savo interesų  gynimo ir konfliktų  sprendimo būdus |  Sekdamas suaugusiojo  ir kit ų vaikų pavyzdžiu  laikosi tvarkos ir žaidimų  taisyklių |  Primenant laikosi  tvarkos ir žaidimų  taisyklių.   Priima dienos ritmo  pasikeitimus.   Sugalvoja kelis  konflikto spendimo  būdus |  Savarankiškai laikosi  tvarkos ir žaidimų taisyklių.   Bando konfliktus spęsti  taikiai.   Sutelkia dėmesį  klausymui, stebėjimui,  veiklai tiek, kiek  sužadintas susidomėjimas.   Bando susilaikyti nuo  netinkamo elgesio jį  provokuojančiose  situacijose. |  Ilgesnį laiką sutelkia  dėmesį klausymui,  stebėjimui, veiklai – siekia  rezultato.   Supranta taisyklių,  susitarimų prasmę.   Atsiranda savitvarkos,  savitvardos pradmenys.   Ieško pagalbos stresinėje  situacijoje (susijaudinęs,  išsigandęs ir pan.) |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   žaidžia žaidimą „Diena – naktis“ (pojūčiai  užmerktomis ir atmerktomis akimis);   apkabina, paglosto draugą, kai jam liūdna;   dalyvauja ne tik grupės, bet ir užgrupinėje veikloje  (muzika, dailė, sportas);   žaidžia nusiraminimo žaidimą „Pagalvok“. | Ikimokyklinis amžius   dalyvauja probleminiuose pokalbiuose (pvz. „ Ką daryti, kai supyksti?“,  „Norai ir jų valdymas“ ir t.t.);   kartu su auklėtoja kuria grupės elgesio taisykles;   žaidžia „Taikos ratelį“;   sprendžia probleminius klausimus: „Ar geras žodis sušildo?“, „Kaip suderinti  savo ir draugo norus?“ ir pan. |

***Santykiai su suaugusiais ir bendraamžiais***

Nuo pat pirmų gyvenimo metų vaikas bendrauja su žmonėmis: su suaugusiais ir vaikais. Suaugusieji ir vaikai jam padeda patenkinti biologines, psichines, emocines, visuomenines reikmes, jiems tarpininkaujant jis sužino apie pasaulį, iš jų perima reagavimo būdą, pažiūras, įgyja įgūdžių, įvairiausios patirties. Todėl ikimokykliniame amžiuje didelis vaidmuo tenka vaiko ir suaugusiųjų, bendraamžių tarpusavio santykiams, kurių metu vaikas mokosi gerbti ir vertinti kitus žmones. Šie susiformavę vaiko gebėjimai turi teigiamus pagrindus tolimesniame gyvenimo etape - užaugę lengviau pritampa prie kolektyvo, kuriame stengiasi įgyvendinti vaikystėje jiems įdiegtas socialinio elgesio taisykles.

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Lengviau atsiskiria nuo tėvų ar globėjų.   Ramiai stebi nepažįstamus žmones.   Žaidžia greta arba trumpai su draugu.   Audringai reiškia teises į savo daiktą. | Lengvai atskiria nuo tėvų ar globėjų.   Pasitiki pedagogu, priima pagalbą, vykdo individualius prašymus.   Žaidžia kartu su bendraamžiai.   Dalijasi žaislai | Įtraukia suaugusįjį į savo žaidimus ir bendrą veiklą.   Priima su veikla susijusius suaugusiojo pasiūlymus.   Draugams siūlo savo žaidimų idėjas.   Padeda kitam vaiku | Stengiasi laikytis susitarimų.   Bando tinkamu būdu išsakyti priešišką nei suaugusiojo nuomonę.   Rodo iniciatyvą bendrauti ir bendradarbiauti su kitais vaikais.   Turi draugą | Pagarbiai bendrauja su suaugusiais.   Supranta suaugusiojo jausmus ir užjaučia.   Tolerantiškai bendrauja su bendraamžiais.   Supranta žodžių ir veiksmų pasekmes.   Išklauso kitų nuomonę ir iš jos mokosi. |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   svečiuojasi kitoje grupėje;   priima svečius grupėje;   dalyvauja pramogose, šventėse, išvykose;   stato su draugu vieną bokštą;   su auklėtoja ir draugais žaidžia siužetinius žaidimus: „Namai“, „Kelionė“ ir pan.;   atsineša žaislą iš namų ir dalinasi su draugu. | Ikimokyklinis amžius   klausosi patarlių ir priežodžių, bando suprasti jų prasmę;   kuria savo grupės taisykles;   žaidžia kolektyvinius žaidimus;   padeda auklėtojai grupės žaislų tvarkyme;   kuria „Draugystė“ plakatą;   piešia geriausio draugo portretą;   žaidžia stalo žaidimus: „Šaškės“, „Kas pirmas pasieks finišą?“ ir pan.   dalyvauja prevenciniame projekte „Be patyčių“. |

Rekomenduojama metodinė literatūra:

I. P. Schiller, T. Bryant. Vertybių knyga. Supažindiname vaikus su 16 svarbiausių vertybių. Kaunas, 2004.

2. L. Bulotaitė, V. Gudžinskienė ir kt. Gyvenimo įgūdžių ugdymas. Vilnius, 2004.

3. Z.Alijošienė. Elgesio kultūros ugdymas. Šiauliai, 2003;

4. C.Nitsch. Netrukus viskas bus gerai. Vilnius, 2000

**Į visas ugdymosi kryptis integruojamos ugdymo (si) sritys (pasiekimai)**

***Mokėjimas mokytis***

Ikimokykliniame amžiuje mokėjimo mokytis gebėjimų ugdymasis suprantamas kaip vaiko poreikis sužinoti, atsakomybė už savo veiklą, pasirenkamus veikimo būdus; savo stiprybių ir trūkumų žinojimas; veiklos rezultatų apmąstymas; domėjimasis pasirenkamos veiklos galimybėmis. Mokėjimas mokytis – tai vaiko noras bei pasirengimas imtis naujų užduočių, gebėjimas kontroliuoti veiklos procesą bei taikyti įgytus gebėjimus įvairiuose kontekstuose.

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Domisi kas kaip veikia.   Atidžiai stebi veiklą ir  bando pakartoti veiksmus |  Siūlo žaidimų idėjas.   Domisi aplinka –  klausinėja.   Žaidžia kūrybiškai |  Imasi iniciatyvos  įgyvendinant žaidimų  idėjas.   Drąsiai spėja, bando,  klysta ir taiso klaidas.   Spėlioja veiksmų  pasekmes. |  Drąsiai ieško atsakymų į kylančius klausimus.   Kalba apie tai, ko norėtų  išmokti, planuoja savo veiklą.   Randa reikiamą informaciją  įvairiuose šaltiniuose  (enciklopedijose, žinynuose ar pan.) |  Kalba apie mokymąsi mokykloje, jo prasmę.   Analizuoja savo veiklą, kaip pavyko.   Orientuojasi informacijos gavimo žaltiniuose (pokalbis, stebėjimas, knygos, internetas, TV ir pan.).   Mokosi iš kitų patirties. |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   išbando naujus žaidimus;   pagiria draugą, leidžiant jam patirti sėkmės jausmą;   žaidžia pojūčių žaidimus (klausos, regos, lytėjimo, skonio);   žaidžia kartu su draugais bendrus žaidimus;   kuria siužetinio žaidimo epizodus;   ieško teminių paveikslėlių knygelėse;   žaidžia probleminį žaidimą „Kur rasti...?“. | Ikimokyklinis amžius   kuria savo pasiekimų knygeles;   gamina plakatus: „Žinau – noriu sužinoti“, „Moku – noriu išmokti“, Ką daryti, jeigu...?“;   varto savo ir draugų meninės veiklos, kitų gebėjimų ir pažangos vertinimų segtuvus -apmąsto, diskutuoja, vertina savo ir kitų veiklą bei rezultatus;   taiko įvairius informacijos paieškos metodus: knygų „skaitymas“, aplinkos  tyrinėjimas, klausinėjimas;   sprendžia galvosūkius. |

***Iniciatyvumas ir atkaklumas***

Iniciatyvumas – ikimokyklinuko savybė pasireiškianti savarankišku veiklos atlikimu, idėjos iškėlimu. Atkaklumas - savo tikslų siekimas, nenuolaidžiavimas savo norams. Tačiau būti iniciatyviam ir atkakliam labai sudėtinga, nes reikia įdėti pastangų – niekas iš niekur neatsiranda. Šių gebėjimų ugdymasis formuoja vaiko valią - nusiteikimą veikti aktyviai, rinktis veikimo kryptis, įveikti kliūtis, siekti tikslo, padeda pasirinkti geriausius veiklos variantus.

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Pats keičia veiklą.   Reiškia savo norus,sako  „ne“ |  Pasirenka ir žaidžia  vienas ar su draugais.   Įsitraukia į suaugusiojo  pasiūlytą veiklą (susidomėjus).   Laukia suaugusiojo  pagalbos, padrąsinimo, kai  susiduria su nesėkme |  Ilgesį laiką kryptingai  plėtoja veiklą vienas ar su  draugais.   Pereina nuo pasirinktos  veiklos prie suaugusiojo  pasiūlytos veiklos.   Bando pats įveikti  kliūtis veikloje, nepavykus  kreipiasi pagalbos į  suaugusįjį. |  Plėtoja veiklą, ją tęsia  po dienos miego, kitą  dieną.   Ilgesniam laikui  įsitraukia į suaugusiojo  pasiūlytą veiklą.   Kreipiasi pagalbos į  draugus ir tik po to į  suaugusįjį. |  Savo iniciatyva pagal  pomėgius pasirenka veiklą,  ilgam ją plėtoja.   Nuo pradžios iki pabaigos atlieka nepatrauklią veiklą.   Priima iššūkius naujai veiklai, bando pats įveikti kliūtis. |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   randa naują žaislą ir išbando jo galimybes;   žaidžia situacijas „Aš pats“;   piešia piešinį mamai, tėčiui, sesei/broliui;   sugalvoja būdus, kaip pasiekti neprieinamą daiktą;   pats išrenka ir pasiūlo auklėtojai skaityti knygelę. | Ikimokyklinis amžius   piešia „Mano diena“ (atsispindi ką vaikas ketina veikti per dieną);   pasirenka veiklą, kuri užrašoma „Grupės padėjėjų tvarkaraštyje“;   sprendžia auklėtojų sudarytas problemines situacijas – teikia pasiūlymus;   apibrėžia savo rankos plaštaką, pasirenka ir priklijuoja paveikslėlius, žyminčius, ką gali nuveikti darželyje ir kieme – „Mano gerosios rankytės“. |

***Tyrinėjimas***

Smalsaudami vaikai pažįsta save ir pasaulį, lavina savo mąstymo gebėjimus, išbando įvairų elgesį, sužino, kas jiems patinka, o kas – ne. Smalsumas išreiškia norą sužinoti bei patirti kažką nauja ar neįprasta, o tai pasiekiama tyrinėjant. Smalsumas yra poreikis, o tyrinėjimas – elgesys. Vaiko tyrinėjimas gali būti iš anksto apgalvotas ir sistemingas arba atsitiktinis. Ikimokyklinuko tyrinėjimai atveria galimybes pažinti aplinką, bendraamžius, suaugusiuosius, tam tikrus mokymosi dalykus, o be to –ir save patį. Skatindami tyrinėjantį mažylio elgesį, vaikas įgauna motyvaciją mokytis, o jo veikla pasipildo kūrybine vaizduote.

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Domisi jį supančia aplinka.   Kartoja veiksmą po patirtos nesėkmės. |  Tyrinėja supančią  gamtinę ir daiktinę aplinką  visais pojūčiais.   Pasirenka reikalingas  priemones tiriamajai  veiklai |  Domisi iš ko padaryti  daiktai, jų savybėmis.   Suvokia daiktų paskirtį.   Įvardina daiktų, medžiagų, gyvūnų,  augalų skirtingus  pastebėjimus |  Atlieka trumpalaikius  stebėjimus.   Pasitelkia priemonių  įvairovę (lupą, mikroskopą).   Analizuoja, grupuoja ir  klasifikuoja daiktus pagal  savybes. |  Atlikęs tiriamąją veiklą daro  išvadas.   Tyrinėjimams naudoja  skaitmenines technologijas  (kompiuteris, fotoaparatas,  mobilusis telefonas).   Žino ir suvokia tyrinėjimo  saugumo taisykles.   Tyrinėjo rezultatus pavaizduoja schema |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   įkišęs ranką į „stebuklingą maišelį“, liečia, čiupinėja,  glamžo, spaudo esančius daiktus ir bando ištraukti:  kietą, minkštą, švelnų ar šiurkštų daiktą;   antspauduoja panaudodamas gamtinę medžiagą;   piešia gamtoje rastais gamtiniais „dažais“;   sukelia vėją: išmėgina kuo galima vėdintis (skarele, pučiant, bėgiojant, sukantis, mosuojant ranka,popieriaus lapu ir pan.) | Ikimokyklinis amžius   ieško atsakymų į probleminį klausimą „Kodėl?“;   kuria savo pomėgių knygeles;   ieško balansinių svarstyklių vidurio;   išbando magneto galimybes;   tyrinėja daiktus ant šviesos stalo;   kuria koliažus ieškodamas detalių jungimo galimybių;   dalyvauja artimiausios aplinkos išvykose ir kuria žemėlapius;   kuria stebėjimų fotografijų parodėles. |

***Problemų sprendimas***

Problemų sprendimo gebėjimai padeda vaikams priimti konstruktyvius sprendimus. Vaikas pats mokosi pasirinkti, nuspręsti ir pajusti problemų sprendimo ar pasirinkimo padarinius. Todėl ikimokykliniame amžiuje vaiko problemų sprendimų ugdymasis ateityje palengvina ir praplečia sprendimų variantus ir poelgių galimas pasekmes.

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Stebi savo veiksmų  pasekmes.   Prašo pagalbos  nepavykus atlikti veiklos |  Išbando įvairias daiktų  panaudojimo galimybes.   Supranta kada pavyko  įveikti sunkumus |  Ieško tinkamų  sprendimo būdų.   Bando įveikti sunkumus pats |  Pradeda matyti  sprendimų pasekmes.   Tariasi su kitais dėl  veiksmų atlikimo.   Nepasiekus tikslo, bando keletą kartų |  Sudėtingą veiklą priima natūraliai, nusiteikęs įveikti kliūtis.   Žino ar problemą gali įveikti pats |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   žaidžia auklėtojos sudarytas problemines situacijas „Ką daryti – atėmė žaisliuką?“;   auklėtos padedamas atkreipia dėmesį į kasdieninę situaciją „čia ir dabar“;   deda didesnį kibirėlį į mažesnį;   kiemo aikštelėje randa balą ir kartu su auklėtoja sprendžia problemą – kaip nesušlapti kojyčių? | Ikimokyklinis amžius   ieško paveikslėliuose skirtumų;   sprendžia problemines situacijas „Ką daryti“ – patarimai draugams;   sudarinėja veiksmų planą tikslui „Noriu sužinoti“;   žaidžia žaidimą „Labirintų keliai“;   taiso sugadintą daiktą, suplėšytą knygutę;   bando su auklėtoja įvardinti pasekmes „Kas bus, jeigu...“;   žaidžia sveikatos saugojimo žaidimus: „Kaip pereiti gatvę?“, „Susirgo...“ ir pan. |

***Kūrybiškumas***

Ikimokyklinio amžiaus tarpsnis – pats palankiausias kūrybiškumo ugdymuisi, nes būtent tada vaikas yra pats imliausias: jis smalsus, visa savo esybe trokšta pažinti pasaulį; jo mąstymas dar laisvas, nesuvaržytas dogmų ir stereotipų. Kūrybiškumas – kiekvieno vaiko saviraiškos puoselėjimas, tai gebėjimas netipiškai mąstyti, kurti.

|  |  |  |  |  |
| --- | --- | --- | --- | --- |
| ***Vaiko pasiekimai*** | | | | |
| 2-3 metų | 3-4 metų | 4-5 metų | 5-6 metų | Brandesniems |
|  Žaisdamas atlieka  įsivaizduojamus simbolinius veiksmus. |  Įžvelgia naujas įprastų  daiktų savybes.   Sugalvoja įdomių idėjų, skirtingų veikimo būdų |  Išradingai, neįprastai  naudoja įvairias medžiagas, priemones. |  Ieško netikėtų  sprendimų.   Fantazuoja |  Nebijo daryti kitaip.   Savitai išreiškia save. |

|  |  |
| --- | --- |
| ***Vaiko veiksenų pavyzdžiai*** | |
| Ankstyvasis amžius   pats puošia padarytus dirbinėlius;   eksperimentuoja įvairiomis tūrinėmis medžiagomis:  moliu, plastilinu, drėgnu smėliu, minkštu sniegu, sūria tešla;   pritaiko įvairius daiktus veiksmams, pvz. kaladėlė –„telefonas“, pieštukas – „šaukštas“ ir t.t.;   žaidžia su dažų dėmėmis „Į ką tai panašu?“;   kartu auklėtoja dalyvauja kūrybiniuose darželio projektuose | Ikimokyklinis amžius   eksperimentuoja ant balto ir spalvoto (sauso ir šlapio), įvairaus formato, dydžio popieriaus pirštu, teptuku, šiaudeliu, trintuku, kamšteliu, sagute;   tapytą darbelį papildo realiomis medžiagomis (audiniu, džiovintų augalais ir kt.);   dailės priemonėmis reiškia savo literatūrinius, muzikos kūrinio ar kitokius meninius įspūdžius;   aplikuoja iš skirtingo šiurkštumo, storumo, įvairių spalvų popieriaus, buityje  nereikalingų laikraščių, tapetų, folijos ir kt.;   gamina, atvirukus, kvietimus, knygeles, dovanėles draugams, šeimos nariams; įvairią atributiką, dekoracijas šventėms, pramogoms;   kuria daugiasluoksnius kūrinius |

Rekomenduojama metodinė literatūra:

1. J. Piaget. Vaiko pasaulėvoka. Vilnius, 2011;

2. M. Stiefenhofer. Minklių skrynelė. Kieti riešutėliai. Kaunas, 1999.

3. L. Stankevičienė. Vaikų šventės. Vilnius, 1998.

**V. UGDYMO(SI) PASIEKIMŲ VERTINIMAS**

**Vaiko pasiekimų vertinimas** – neatsiejama kokybiško ugdymo(si) proceso dalis, nuolatinis informacijos apie vaiko, jo ugdymo(si) ypatumus bei daromą pažangą atskirais amžiaus tarpsniais kaupimas, interpretavimas ir apibendrinimas.

**Vertinimo paskirtis** -  pažinti vaiką, jo individualumą, gebėjimų lygį bei jo patirtį (kaip kinta vaiko gebėjimai per tam tikrą laiko tarpą), numatyti vaiko ugdymo(si) perspektyvas, pritaikyti ugdymo(si) procesą vaikų grupės ir kiekvieno vaiko poreikiams bei galimybėms.

Lopšelio-darželio ,,Žuvėdra“ ikimokyklinio ugdymo programa siekiame atskleisti ugdytinių poreikius, interesus ir pagal galimybes garantuoti kiekvieno vaiko sėkmę. Vaiko pasiekimai vertinami pagal įstaigoje parengtą ikimokyklinio ugdymo vaikų pasiekimų aprašą. Vadovaujamasi šiais vertinimo kriterijais:

* Ugdymo(si) pasiekimų vertinimas yra visuminis. Jis vyksta nuolat, kad vaikas kiekvieną kartą neliktų nepastebėtas, o tėvai gautų aiškią ir savalaikę informaciją apie vaiką.
* Vaiko pasiekimai vertinami ir pagal atskirų ugdymo sričių pasiekimus , atsižvelgiant į penkias kompetencijas: pažinimo, socialinę, komunikavimo, meninę ir sveikatos.
* Vertinant atsižvelgiama ne į vaiko nesėkmės, o jo daromą pažangą.
* Ugdymo pasiekimų vertinimo metodai ir būdai: stebėjimas, pokalbiai su vaiku natūralioje kasdieninėje aplinkoje, vaiko veiklos ir kūrybos produktų analizė, vaiko kalbos bei veiklos garso bei vaizdo įrašai, atskiros ugdymo srities tyrimai, pokalbiai su vaiko tėvais.
* Pirminis ugdymo pasiekimų ir pažangos vertinimas vyksta sausio mėnesį, antrini – gegužės. Prireikus atliekami tarpiniai vaikų pasiekimų vertinimai.
* Ugdymo pasiekimų vertinimo rezultatai fiksuojami: grupės dienyne.
* Ugdymo pasiekimų vertinimo pateikimo formos: ataskaita, pokalbiai su tėvais, pedagogais, administracija.
* Vertinimo medžiaga kaupiama individualiuose vaikų pasiekimų aplankuose. Juose kaupiami vaiko veiklos pėdsakai: dailės, kūrybiniai darbeliai, žodiniai pasakojimai, samprotavimai, rašytinės kalbos pavyzdžiai, pedagogų ar kitų ugdytojų atsiliepimai apie vaiko daromą pažangą, nuotraukos, kitas įvairių formų vaiko veiklos fiksavimas.
* Vertinant vaiko pasiekimus laikomasi vertinimo ir jų pateikimo etikos reikalavimų, užtikrinamas jų laikymo saugumas.
* Vertinimas garantuoja vaikui psichologinį saugumą, sėkmės išgyvenimą, yra įdomus, patrauklus ir pedagogui informatyvus.
* Ugdymo pasiekimų vertinimo rezultatų panaudojimas: vaikų pažinimui, veiklos planavimui, ugdymo proceso individualizavimui, tėvų individualiai informacijai.
* Vertinimo rezultatai aptariami individualiai pokalbiuose su tėvais, su įstaigos administracija, ikimokyklinio ir priešmokyklinio ugdymo pedagogais, metodinės grupės sueigose.
* Mokytojų tarybos posėdžiuose pedagogai pateikia bendrą informaciją apie grupės pasiekimus, siejant juos su grupės ugdymo tikslais ir uždaviniais, bei numatant ateities perspektyvą ir žingsnius.

**Ugdymo pasiekimų vertinimo vykdytojai ir dalyviai:** vaikai, tėvai, pedagogai. Trišalio vertinimo esmė – sutampa ar skiriasi pedagogų, vaikų ir jų tėvų vertinimai.

**VI. NAUDOTA LITERATŪRA IR INFORMACIJOS ŠALTINIAI**

1. Bandzienė O., Bobrova L., Staponkienė Z. Vaikų kūno kalba. – Šiauliai, 2004.
2. Bendroji priešmokyklinio ugdymo ir ugdymosi programa (2004). Vilnius: Švietimo aprūpinimo centras.
3. Boyd D., Bee H. Augantis vaikas. - Vilnius, 2011.
4. „Ikimokyklinio amžiaus vaikų pasiekimų aprašo“ projektas, parengtas Švietimo ir mokslo ministerijos Švietimo aprūpinimo centrui vykdant projektą „Ikimokyklinio ir priešmokyklinio ugdymo plėtra“, Nr. VP1-2.3-ŠMM-03-V-02-001, 2013.
5. Į vaiką orientuotų grupių kūrimas. Knyga auklėtojai. – Lietus, 1997.
6. Katinienė A., Vaičienė A. Muzika vaikų darželyje. – Šiaurės leidykla, 2001
7. LR Švietimo ir mokslo ministerija Antroji kalba ankstyvajame amžiuje. – Ugdymo plėtotės centras, 2014.
8. LR Švietimo ir mokslo ministerija Ikimokyklinio ugdymo metodinės rekomendacijos. – Švietimo ir mokslo ministerijos Švietimo aprūpinimo centras, 2015.
9. Metodinės rekomendacijos Ikimokyklinio ugdymo programai rengti (2006). Vilnius: Švietimo aprūpinimo centras,.
10. Monkevičienė O. Vaikas iki trejų metų, Ankstyvojo ugdymo metodas. – Vilnius, 2001.
11. Ovezarek S. Ikimokyklinuko gimnastika. – Kaunas, 2005.
12. Petrauskienė A., Zaborskis A. Aukime sveiki. – Kaunas, 2000.
13. Priešmokyklinio ugdymo bendroji programa. – Vilnius, Švietimo ir mokslo ministerijos Švietimo aprūpinimo centras, 2014.
14. Schiller P., Bryant T. Vertybių knyga. – Kaunas, 2004.
15. Szarkowicz D. Stebėjimas ir refleksija vaikystėje. – Australija, 2006.
16. Trister Dodge D., Colker L. J., Heroman C. Ikimokyklinio amžiaus vaikų kūrybiškumo ugdymas. – Vilnius, 2007.
17. Trister Dodge D., Rudick S., Berke K. Ankstyvojo amžiaus vaikų kūrybiškumo ugdymas. – Vilnius, 2008.
18. Žukauskienė R. Raidos psichologija. – Vilnius, 2002.